ПРОСТАТИТНИНГ ОЛДИНИ ОЛИШ ЙЎЛЛАРИ - DAVOLASH\nАвтор Davo На чтение 29 мин Просмотров 32 Опубликовано 07.11.2017\nПРОСТАТИТНИНГ ОЛДИНИ ОЛИШ ЙЎЛЛАРИ Ҳар қандай касалликни даволашдан кўра, унинг олдини олган афзалдир. Бу бемор учун ҳам, шифокор учун ҳам қулай ва осон.\nАксар ҳолларда, даволашнинг нафи тегмаётганидан шикоят қилиб келган беморларга эътибор берсак, улар кўпинча совуқ ҳавода ҳам юпун кийинган, оёқларида совуқни ўтказадиган пойабзал, бошлари очиқ ҳолда кўрамиз.\nСуриштирсак уйларидаги ҳожатхона ва таҳоратхона талабга жавоб бермайдиган аҳволда, ўзлари эса простатитнинг олдини олиш чоралари ҳақида умуман маълумотга эга эмасликлари аён бўлади. Албатта, бундай шароитда ҳар қандай малакали тиббий даволаш чоралари шифокор томонидан белгиланмасин, уларнинг нафи йўққа чиқиб кетаверади.\nТайинланган дори-дармонлар простатитни тузата бошлайди, аммо оёқдаги пойабзалдан совуқ ўтиши ёки ҳожатхонага ўтирган пайтда жинсий аъзоларнинг совқотиши простатитни яна қайта қўзғайверади.\nШуларни ҳисобга олиб қуйида етмишга яқин тавсияларни келтирдикки, уларнинг бирортасини ҳам аҳамиятсиз санамасликни, уларга нисбатан эътиборсиз бўлмасликни илтимос қиламиз. Акс ҳолда, шифокорнинг ҳам, беморнинг ҳам барча ҳаракатлари бесамар кетиб, киши хасталик гирдобидан қутула олмай юраверади.\nПростатитнинг олдини олиш учун нималарга эътибор бериш керак?\n1. Аччиқ нарсалар (саримсоқ, қалампир, мурч, аччиқ соуслар ва бошқалар)ни истеъмол қилиш простатитни қўзғайди. Шунинг учун бу нарсаларни касаллик қўзғаган пайтда асло истеъмол қилмаслик керак. Тузалгандан кейин ҳам уларни камроқ ейиш керак.\n2. Простатит касаллигига ҳайдовчилар, мотоциклчилар, велосипедчилар, от ва эшак миниб юрувчи кишилар кўп йўлиқади. Бу простата безига бевосита механик таъсир (вибрация) кўп бўлиши натижасида простата бези яллиғланади. Бундай кишилар простата безига механик\nтаъсирни камайтириш учун, ўтирадиган жойларини қалинроқ, юмшоқроқ, қулайроқ қилиб олсинлар. Иш жараёнида тез-тез дам олиб, беш дақиқали бадантарбия машқларини бажарсинлар. Ҳар куни эрталаб гимнастика билан шуғулланишсин. Тўлиқроқ ва аниқроқ маълумотларни олиш учун мутахассисга мурожаат қилсинлар.\n3. Организмни кўп чарчатиш, доим толиқиб юриш, уйқусизлик, руҳий ёки жисмоний зўриқиш (оғир жисмоний меҳнат, спортчиларни ҳаддан ташқари зўриқиб машқ қилиши ва ҳ. к.), стресслар, оилавий можаролар, сиқилиш простатитни қўзғатадиган факторлар ҳисобланади. Шунинг учун, юқорида санаб ўтилган ҳолатларнинг олдини олишга ҳаракат қилиш лозим.\n4. Кийган ички кийимингиз моякларни сиқиб турмасин, акс ҳолда, моякларда қон айланиши ёмонлашади. Қон кам келгач, мояклардан совуқ ўтади ёки сиқиш натижасида терлаши ҳам мумкин. Бу ҳам простатит қўзғалишига сабаб бўлади. Маълумки, мояклар атрофида жуда кўп нерв томирларининг рецепторлари жойлашган. Моякларни сиқадиган тор ички кийим ана шу рецепторларга зарар етказади. Шунинг учун модага берилмаслик, яъни сиқиб турувчи ичкийим (“плавки”)ларни киймаслик керак. Ҳамиша пахта матосидан тикилган ичкийим кийиш лозим. Пахтадан қилинган ичкийимлар ҳавони яхши ўтказгани боис тери бемалол “нафас олади”. Синтетик матолар эса ҳавони ўтказмайди, натижада бадан терлайди. Бу эса простатит касаллигини келтириб чиқариши мумкин.\n5. Ангина, грипп ва шунга ўхшаш касалликлар простатит қўзғалишига сабаб бўлади. Бу касалликка йўлиққанда ўзи ўтиб кетади, деб юрмасдан, тезда даволашланиш ва айниқса шу пайтда организмни иссиқ сақлаш керак. Бундан ташқари, доим спорт билан шуғулланиб, эрталабки бадантарбия машқларини мунтазам бажариб бутун танани чиниқтириш зарур.\n6. Қабзият (ич қотиши), бавосир (геморрой) касаллиги билан оғриганда вена қон томирларида қон яхши\nайланмайди, чаноқ бўшлиғида қон димланиб қолади. Бу ҳам простатитга олиб келиши, унинг кечиши ва давосига салбий таъсир қилиши мумкин. Бундай ҳолатларда, аввало, ичакларни, бавосирни даволаш, ва шу билан бирга ичмаслик, чекмаслик, аччиқ нарсаларни истеъмол қилмаслик керак.\n7. Танани умумий совқотишидан, танага совуқ ўтиб кетишидан, қишда совуқда қолиб кетишдан эҳтиёт бўлиш керак. Кўчага чиқаётганда, албатта, иссиқ кийиниш шарт. Бирор сабаб билан қишда кўчада қолиб кетиб, совқотсак, тезда таксига ўтириб, уйга бориш керак. Бу дори — дармонга сарфланган маблағдан анча арзондир.\n8. Танани ҳамиша совуқдан асраш, қишда иссиқ бош кийимсиз уйдан чиқмаслик керак. Айрим ёш йигитлар сочларининг турмаги бузилмасин, деб қаҳратон совуқда ҳам бош кийим киймасдан юришади. Натижада улар менингит, гайморит, простатит каби касалликларга йўлиқадилар. “Простата бези чаноқнинг ичида бўлса, бош тананинг юқорисида бўлса, қандай қилиб простатит бўлишим мумкин?”, деган савол туғилиши табиий. Совуқ пайтда бош кийим киймасдан юриш простатит ва бошқа касалликларни келтириб чиқаради. Чунки простата бези ғоят сезгир бўлиб, организмнинг қайси қисмидан совуқ ўтмасин(бош, оёқ, қўл, тана ва ҳ. к. ), шуларга жавобан у бир зумда яллиғланади. Шунинг учун уни асраш, яъни ҳамиша иссиқ сакдаш керак.\n9. Пойабзал куз, қиш ва баҳор ойларида оёқларни, албатта, иссиқ тутадиган бўлиши шарт. Чунки оёқдардан совуқ ўтса, дарров простатит кўзғайди. Айрим уйланмаган ёш йигитлар бундан бехабарлиги боис, чиройли, лекин оёқни иссиқ сақламайдиган пойабзад кийиб юришади ва ўзлари сезмаган ҳолда простата безини яллиғлантириб қўйишади. Улар уйлангач, хотини билан жинсий ҳаёт бошлангандан кейин касалликка чалинганини пайқашади.\n10. Баъзан гўй, маърака ёки таъзия маросимлари елвизак шамол айланиб турадиган ҳовлиларда, кўчаларда ёки очиқ майдонларда ўтказилади. Шунинг учун ҳар бир\nкиши қандай жойга бораётганини аниқлаб ҳаракат ҚИЛиши лозим (масалан, иссиқ чопон ёки пальто кийиб). Елвизак ўтиб турган совуқ жойдан иложи борича тезроқ туриб кетиш керак. Бунақа жойда ўтириб, зиёфатни еб, касал бўлгандан кўра, соғлигимизни асраганимиз маъқулроқ.\n11. Усти совуқ нарсалар (масалан, тош, мармар, асфальт, бетон, пластмасса стулчалар)га ўтириш мумкин эмас. Уларга озгина ўтирсангиз кифоя, дарҳол простатит қўзғайди. Борди-ю шунақа жойларга ўтиришга тўғри келиб қолса, намни ўтказмайдиган бирор нарса (масалан, букланган рўмолча, газета, картон қоғози бўлаги ва ҳ. к. ) қўйиб, кейин ўтириш керак.\n12. Киши терлаганда ички кийими ҳам намланади. Ҳожатхонага кириб то ҳожатини тугатгунча ичкийимдаги намлик совиб қолади, у аврат аъзолардан нам ўтказиб, простатит қўзғалишига сабаб бўлади. Бундай пайтда, агар киши ўз уйида бўлса, тезда нам ичкийимни ечиб, қуруғига алмаштириши лозим. Уйда эмас, бошқа жойда бўлганда эса шамол тегмайдиган жойни топиб, ўраниб, совуқдан сақпаниб туриш керак.\n13. Айрим пайтда, икки оёғи ўртаси, мояклар билан сонининг ораси, орқа тешик атрофи терлайди. Ҳожатга ўтирганда, шу терлаган жойларига салқин ҳаво тегиб, совуқ ўтади. Бу ҳам простатит касаллигига олиб келиши мумкин. Бундай пайтда ҳожатга ўтиришдан олдин ҳожатхона қоғози, рўмолча ёки ичкийимнинг ўзи билан терлаган жойлар артиб қуритилади, ундан кейин ҳожатга ўтирилади.\n14. Синтетик пайпоқларни кийиш зарарли. Чунки улар оёқларни терлатади. Натижада, нам тортган иайпоқдан оёққа ва бутун вужудга совуқ ўтади. Бу эса простатитга сабаб бўлиши мумкин.\n15. Ҳаётда турли ҳолатларда (масалан, совуқ сувга тушиб кетганда, совуқ ҳавода узоқ вақт велосипедда, мотоциклда, юк машинасининг юкхонасида юришга тўғри келиб қолганда ёки қишда совуқ уйда ётганда ва бошқа умумий совқотишнинг рўй бериши оқибатида простатит қўзғалиши мумкин. Шунга ўхшаш ҳолатларни эътиборга\nолиб, танамизни доим иссиқ сақлашга ҳаракат қилишимиз керак.\n16. Мактаб ёшидаги баъзи болалар эрта баҳорда ҳам, ёзда ҳам, кеч кузда ҳам ҳаво ва сувнинг иссиқ-совукдигига қарамай, чўмилаверадилар, ўзлари сезмаган ҳолда простата безини шамоллатиб қўядилар. Шунинг учун биз катталар уларни назорат қилишимиз, ҳаво совуқ пайтда чўмилиш- нинг салбий оқибатларини тушунтиришимиз лозим.\n17. Сурункали простатити бор кишилар (соғлом одамлар ҳам) ёзда — очиқ жойда, дарё, сой, анҳор, ариқтарда чўмилиб чиққанда уларнинг ичкийимларига шамол тегиб, совуқ ўтади. Натижада простатит қўзғайди. Айрим кишилар эса чўмилиб бўлгач, ичкийимни обдон сиқадилар-да, қуритмасдан намлигича кийиб кетаверадилар. Бу ҳам асло мумкин эмас. Шунинг учун чўмилишга олдиндан тайёрланиб, чўмилиб чиққандан кейин кийиш учун қуруқ ичкийим ҳам олиш керак.\n18. Жинсий алоқа билан узоқ вақт шуғулланмаслик тана учун зарарлидир, деган нотўғри фикр кенг тарқалган. Мана шу фикрдан қўрқиб, уйланмаганлар никоҳдан олдин, уйланганлар эса узоқ сафарда юрганда никоҳдан ташқари жинсий алоқа қилишга ёки онанизм (ўзини ўзи қўли ёрдамида қондириш) билан шуғулланишга ҳаракат қиладилар. Аслида эса, ҳар қандай одам ўзини жинсий алоқадан тийиб юриши мумкин ва бу организм учун зарарсиздир. Жинсий режим бузилганда дастлаб 15-20 кун киши озгина асабийлашиб, жинсий майли қўзғалиб туради, холос. Кейин бу нохушлик ўз-ўзидан барҳам топиб, организм янги шароитга мослашиб қолади. Шунинг учун сафарга кетувчилар ўзига вақтинчалик жуфт топишга уринмасдан, зерикмасдан юриши мумкин. Чунки бундан уларнинг соғлиғига ҳеч қандай зарар етмайди.\n19. Онанизм билан шуғулланиш простатитнинг олдини олармиш, яккалик муаммоларини ҳам ҳал қилармиш, деган нотўғри фикр ҳам кенг ёйилган. Ваҳоланки, онанизм ҳар қандай кишига ҳам руҳий, ҳам жисмоний жиҳатдан салбий таъсир қилади. Бу ёмон иллат простатит пайдо бўлиши учун\nқулай шароит яратиб беради. Бундан ташқари, у жинсий функциянинг бузилишига, эрекциянинг бемаврид ва суст бўлишига, уруғнинг тезда оқиб кетишига, аёлга нисбатан майлнинг сусайишига, ўзига бўлган ишончнинг йўқолишига сабаб бўлади.\n20. Сурункали простатит узоқ вақт бир жойда ўтириб ишлайдиган, кам ҳаракат қиладиган касб эгалари ва ишчилар ( ҳисобчилар, компьютерчилар, хона ишчилари , этикдўзлар, ҳайдовчилар ва ҳ. к. )да кўпроқ учрайди. Чунки уларда кам ҳаракатланиш ва доимий ўтириш натижасида кичик чаноқ бўшлиғида қон айланиши секинлашиб, бу ердаги аъзоларнинг қон билан таъминланиши бузилади, қоннинг тўхтаб, димланиб қолиш ҳоллари юзага келади. Натижада ундаги аъзолардан бири — простата бези яллиғланади.\nШунинг учун бундай ишлайдиган кишилар ҳар соатда бир марта, беш дақиқалик бадантарбия машқтарини бажариши, кўпроқ юриши керак. Қуйидаги машқлар бажарилса улар учун жуда фойдалидир:\n— оёқлар билан “қайчи” ва велосипед ҳайдагандек ҳаракат қилиш;\n— 10 ёки 20 марта ўтириб туришнинг жуда катта фойдаси бор!;\n— чаноқ бўшлиғи соҳасидаги, айниқа, мояк халтаси билан анал тешик ўртасидаги мушакларни қисиб, орқа тешикни юқорига кўтарувчи ҳаракатлар қилиш. Бу машқ жуда фойдали бўлиб, у геморрой (бавосир) ва простатитнинг олдини олади, олатнинг узоқ вақт таранг туриш қо- билиятини оширади. Уни хонада ўтирган пайтда бажарганда ҳам буни ҳеч ким сезмайди. Ушбу машқни бажариш учун ишдан тўхташ шарт эмас. Эсга тушган пайтда бемалол бажариш мумкин.\n21. Эротик расмларни, журналларни, порнографик киноларни кўриш, шу мавзудаги китоб ва ҳикояларни ўқиш бизнинг миллатимизга тўғри келмайдиган хунук иш.\nТиббиётда ҳам бу ишлар киши саломатлиги учун зарарли эканлиги исботланган. Чунки улар шаҳватни қўзғатади. Натижада, простата бези суюқлик ишлаб чиқара бошлай- ди. Аммо бу жараён жинсий алоқа билан тугамайди, без халтаси ичи суюқликка тўлиб, шишиб кетади ва бу простатитга олиб келади. Бу кўпроқ уйланмаган ёшлар ўртасида кўп кузатилади.\n22. Чекиш организмга салбий таъсир кўрсатади, эр- какларнинг мижозини сусайтиради. Никотин мижозни сусайтиришдан ташқари, мояк тўқимасини ҳам ишдан чиқаради. Жинсий заифликни даволаш учун аввало чекмаслик шарт.\n23. Ароқ, вино, пиво ва бошқа маст қилувчи ичимликларни ичиш, наркотик моддаларни истеъмол қилиш соғликка катта зиён келтирадиган амаллардир. Чунки улар организмнинг барча аъзоларини заҳарлаб, иммунитетни пасайтириб юборади, қонда эркаклик гормонлар миқдорини камайтиради, жинсий функцияга ёмон таъсир қилиб, жинсий майлни кескин сусайтиради. Уларнинг бундан бошқа яна жуда кўп салбий таъсирлари ҳам бор. Шифокорнинг олдига касал бўлиб борсангиз, у сизга, биринчи навбатда, ичиш ва чекишдан қатъий воз кечишни буюради. Тузалгунча кўп эркаклар ичмай ва чекмай юришади. Кейин эса яна шу зарарли одатларини давом эттиришади. Унутмаслик керакки, сурункали простатит, ҳеч қачон бутунлай йўқолиб кетмайди. Ушбу касаллик бемор билан доим бирга юради. Тузалгандан сўнг ичиш ва бошқа зарарли одатларни бошласа, простатит яна қайта қўзғалади.\n24. Простатит зинога борувчи эркаклар орасида кўп учрайди. Жамиятда ҳам, тиббиётда ҳам зино таъқикда- нади. Зинокорлар турли юқумли касалликларни ўзларига юқтириб оладилар. Улар эса простатитга олиб келади.\n25. Айрим эркаклар “хоҳишни кучайтириш”, “ўзига бўлган ишончни орттириш” учун аввал озгина ароқ ичиб, кейин аёл билан қўшиладилар. Аммо бу нарса хоҳишни кучайтирса ҳам, табиий қобилиятни пасайтиради. Тез-тез шундай қилаверса, эркак импотент — жинсий алоқага ярамайдиган бўлиб қолади. Бундай ишга берилган эркак тез толиқиб, ожиз бўлиб қолади, организмини ишдан чиқариб, тез қаритади.\n26. Простатит бепуштликка ҳам олиб келади. Бундай касалликка чалинган эркак жинсий алоқа қила олса-да, лекин ундан фарзанд бўлмайди. Буни билмаган баъзи эркаклар, ўзини соғлом деб ўйлаб, хотинини бола кўрмасликда айблайди. Бечора аёл шифокорларга ўзини даволатади. Эркак эса ўзини текширтиришдан бош тортиб, вақтни бой бериб юраверади. Бундай муаммога дучор бўлган эр-хотинларга маслаҳатимиз, тезда шифокорга бориб, ўзларини текширтирсинлар.\n27. Простатитга чалинган бемор жимоъ (жинсий алоқа) билан шуғулланиши мумкинми? — Бундай беморларга жинсий алоқа нафақат мумкин, балки керак ҳамдир. Жимоъ пайти простата безига кўп қон келади, у қисқара бошлайди. Бу пайтда без ичида модда алмашинуви жараёнлари кучаяди, яллиғланиш натижасида ажралиб чиқаётган парчаланиш маҳсулотлари ва токсинларнинг чиқарилиши тезлашади. Тўлақонли жинсий актда улар без секрети билан бирга қўшиб чиқариб юборилади. Шу сабабдан шифокорлар беморларга жинсий алоқани тўхтатмасликни тавсия қиладилар.\n28. Айрим кишилар простатит касаллигига чалингани туфайли жинсий алоқага заиф бўлиб қолгач, шаҳватни қўзғатувчи гормонал дориларга ружу қўядилар. Бу препаратлар эркак мижозини вақтинча кучайтириши мумкин. Лекин улар жинсий безларни зўриқтириб, тезда ишдан чиқариши аниқ. Дорихоналардан турли дориларни олиб, истеъмол қилиш аянчли оқибатларга олиб келади. Шунинг учун муаммолар пайдо бўлганда зудлик билан мутахассис уролог-андрологга мурожаат қилиш керак.\n29. Икки дақиқадан беш дақиқагача давом этадиган жинсий алоқа кўпчилик одамлар учун одатдаги табиий меъёрдир. Айрим кишилар учун эса 10-15 дақиқа ёки ундан кўпроғи норма ҳисобланади. Агар жинсий алоқа\nбир ярим дақиқадан кам вақтда тугаса, бу касаллик аломатидир. Шундай бўлган ҳолатда тезда шифокорга мурожаат қилиш керак. Жинсий алоқани ҳаддан ташқари чўзиб юбориш ҳам простата безининг зўриқишига ва яллиғланишига олиб келиши мумкин.\n30. Жинсий алоқага ҳаддан ташқари кўп берилиб кетиш зарарлидир. Кўп жинсий алоқа қилаверганда, организм ўзи учун зарур қувват, кучни тўплашга улгура олмайди. Натижада асаб тизими ҳаддан ташқари қўзғалиб, кейин ҳолдан тояди, мижоз сусайиб, юрак-қон томир тизимига зарар етади. Бу эса миокард инфаркти, мияга қон қуйилиши ва бошқа касалликларга сабаб бўлиши мумкин. Айниқса, лаззатланишни чўзиш учун қайта-қайта жинсий алоқа қилиш зарарлидир. Чунки бу простата безини яллиглантиради.\n31. Айрим йога билан шуғулланадиган кишилар ўз таълимотларига асосланиб уруғни ва эркаклик қувватини сақлаб қолиш учун узоқ вақтгача эякуляция қилмай юрадилар. Таъкидлаб ўтиш керакки, узоқ муддат давомида эякуляция қилмаслик эркак соғлигига жуда салбий таъсир қилиши ва простатитга олиб келиши мумкин. Гап шундаки, ҳар бир соғлом аъзо ўз вазифасини доимо бажариб туриши керак, ва шу жумладан простата бези ҳам. Гарчи эякуляция бўлмаётган бўлса-да, у шиллиқ ишлаб чиқаришда давом этаверади. Без йўллари аста- секин ушбу шиллиқ билан тўлиб безнинг шишишига ва оқибатда ундаги веноз қон томирларининг қисилишига олиб келади. Буларнинг барчаси эса қоннинг туриб қолишига ва простатитга сабаб бўлади.\n32. Яна бошқа Шарқ таълимотларига асосланадиган кишилар эса, эякуляция қилмаган ҳолда, жинсий алоқа билан ҳар куни фаол шуғулланиб юрадилар. Кичик чаноқ бўшлиғи аъзоларига кўп қон келиши, простата безининг секретор аппаратининг стимуляцияланиши нормал физиологик ҳолда эякуляция билан тугаши лозим. Агар бу иш содир бўлмаса, безда шиллиқ тиқилиб қолиши ва бунинг натижасида простатит келиб чиқиши мумкин.\nШунинг учун бундай кишилар эҳтиёт бўлишлари ва простата безида тиқилиб қолишнинг олдини олувчи машқларни канда қилмасликлари керак.\n33. Айрим кишилар, аёлнинг бўйида бўлиб қолмасин, деб уруғни тўкадиган пайтда, закарини аёлининг қинидан чиқариб, уруғни қиндан ташқарига тўкади. Доим шундай қилинса, простата бези мускул аппарати тонуси сусайиб кетади. Бу эса простата безининг сурункали яллиғланишига, эркак мижозининг сусайишига сабаб бўлади.\n34. Эркакларнинг жинсий алоқада заиф бўлиб қолишига фақат простатит сабаб бўлар экан, деган хулосага бормаслик керак. Бошқа касалликлар (масалан, қандли диабет, семириш, евнухоидизм, Базедов ва Аддисон касаллиги, гипофизар семизлик, эркаклар таносил системасининг турли касалликлари ва ҳ. к.) ҳам эркакни жинсий заифликка олиб келии!и мумкин. Шунинг учун шифокорга борганда бошқа аъзоларни ҳам текширтириш керак.\n35. Простатитнинг олдини олиш учун меҳнат ва дам олип! режимини тўғри ташкил этиш, жинсий ҳаёт гигиенасига эътибор бериш керак. Қайси пайтда жинсий алоқа қилиш ҳам муҳим аҳамиятга эга бўлиб, уни билмаслик организмга жиддий салбий таъсир кўрсагиши мумкин. Шунинг учун қуйидагиларга эъгибор беришингизни сўраймиз.\nҚайси пайтда жинсий алоқа мумкин эмас?\n• Иссиқ вақтларда ва иссиқ жойларда жинсий алоқадан сақланиш лозим;\n• Қорин тўқ пайтда, ошқозон тўла бўлганда жинсий алоқа қилмаслик керак, чунки бу меъда фаолиятига зид бўлиб, келиб чиқадиган хасталикларга тез ва оғир таъсир қилади;\n• Оч қоринга жинсий алоқа қилиш янада зарарлироқ бўлиб, у инсон табиатига зиддир. У эркакнинг табиий қувватини кесиб, оқибатда бошқа касалликларни чақиради;\n• Маст ҳолда жинсий алоқа қилиш ҳам руҳий, ҳам жисмоний соғлик учун зарарлидир. Кўп эркаклар тўшакда\nбиринчи омадсизликка маст ҳолда учрайдилар ва бу уларнинг руҳиятига салбий таъсир қилиб, бора-бора жинсий ожизликка олиб келади;\n• Ошқозон иши бузилган пайтда, кусиш ёки ич кетишдан сўнг жинсий алоқадан ‘сақланиш керак;\n• Қон олдиргандан сўнг ёки қон кетгач жинсий алоқа қилиш мумкин эмас;\n• Чарчаган пайтда ҳам ўзини мажбурлаб жинсий алоқа қилмаслик керак;\n• Жанжаллашиб қолганда, кайфият бўлмаганда, бирор муаммони ўйлаб турганда жинсий алоқадан сақланиш зарур. Чунки бундай пайтда эркакнинг тўшакда омадсизликка учраш хавфи кўп бўлиб, бу нарса келажакда ҳатто импотентликкача олиб келиши мумкин;\n• Эрталаб наҳорда ҳам жинсий алоқадан тийилиш афзал;\n• Аёл ҳайз кўрганда ёки бирор бошқа сабаб қинидан қон, йиринг ёки оқмалар келаётганда жинсий алоқадан сақланиш керак. Бу нарса эркакнинг руҳиятига салбий таъсир қилиши билан бирга турли касалликларга ҳам сабаб бўлиши мумкин;\n• Соғлиқ, ҳақиқий хоҳиш-истак ва рағбат бўлмаганда жинсий алоқа билан шуғулланиш мумкин эмас;\n• Жинсий алоқа кечқурунги овқатдан 2-3 соатдан сўнг, кечаси ухлашдан олдин бўлгани афзал. Чунки бу пайтда ошқозондаги овқат ҳазм бўлишга улгурган, жинсий алоқадан кейин эса эрталабгача бир неча соат ухлаб, қувватни тиклаб олишга имкон бўлади. Қолаверса, узоқ вақт ухлаганда аёл бачадонида уруғ жойлашиб олиши осон бўлади.\n36. Очиқ ҳавода спорт билан кўпроқ шуғулланиш керак. Фақатгина простатитга чалинган эркакларга спортнинг сузиш ва велоспорт турлари тавсия этилмайди. Италиялик олимлар простатит билан касалланган кишиларни икки гуруҳга бўлиб, тажриба ўтказишган. Биринчи гуруҳдагилар спорт залида, тренажёрларда шуғулланганлар. Иккинчи гуруҳдагилар эса очиқ ҳавода фаол ўйинлар (югуриш, футбол, баскетбол) ўйнашган. Шунда иккала гуру\_ца ҳам тузалиш кузатилган. Лекин очиқ ҳавода шуғулланган гуруҳда натижа 50 фоизга юқорироқ бўлган. Шундай экан, ҳафтада уч марта спорт майдонига чиқиб, спорт билан шуғулланиш лозим.\n37. Спорт билан шуғулланиб терлагандан кейин, баданни қуритиш, спорт курткаси ёки чопонга ўралиб уйга қайтиш керак. Шундай қилганда шамоллашни олдини олган бўламиз.\n38. В.итаминли мевалар, шарбатлар, витаминли ҳап- дориларни қишда ва баҳорда кўпроқ истеъмол қилиш керак. Булар организмнинг иммунитетини кучайтириб, умумий қувватни оширади.\n39. Жисмоний меҳнат билан шуғулланиш қариликни, жуда кўп хасталикларни, шу жумладан, простатитни ҳам олдини олади. Ҳаётий тажрибалар шуни кўрсатадики, 80- 90ёшда ҳам қўлда кетмон билан ерда ишлайдиган отахонлар, 55-60 ёшли жисмоний меҳнат қилмайдиган инсонлардан ўзларини соғломроқ ва тетикроқ ҳис қиладилар. Олимлар ана шу жисмоний фаоллик уларни шундай узоқ умр кўришига сабаб бўлган, деб ҳисоблайдилар. Шунинг учун, ҳаётингиз давомида доимо жисмоний меҳнат билан ҳам шуғулланишга ҳаракат қилинг.\n40. Айрим беморлар бир неча шифокорни маслаҳат ва тавсияларини бир вақтда бажармоқчи бўлиб янглишадилар. Чунки тўғри берилган маслаҳатлар ҳам баъзида бир-бирига зид бўлиши мумкин. Шу сабабдан касалликни бир шифокор-мутахассис тавсиялари асосида даволанг.\n41. Сурункали простатит даволангандан сўнг вақти- вақти билан рецидив бериши, яъни қайта қўзғаб туриши мумкин. Агар уни ўз вақтида аниқпаса даволаш анча осон ва енгил бўлади. Уни олдини олиш мақсадида ремиссия даврида, яъни хасталик қўзғамаган пайтларда ҳам шифокорнинг тавсияларига доимо риоя қилиб юришни унутманг.\n42. Даволангандан сўнг узоқ вақт давомида инсонни ҳеч нарса безовта қилмаслиги мумкин. Аммо, шундай\nбўлсада, нақти-вақти билан профилактик тарзда шифокор куригидаи ўтиб туринг. Чунки, касаллик яширин тарзда бошланган бўлса, сиз буни сезмаслигингиз мумкин.\n43. тараққиёт қулайликлари кўпайган сари инсоният длнгасалашиб бормоқда. Бу эса кам ҳаракатлилик оқибатида жуда кўп хасталикларнинг, шу жумладан, простатитпинг ҳам кўпайишига сабаб бўлмоқда. Шунинг учун ушбу “зарарли” қулайликлар (автомобиллар, лифт, пульт ва ҳ. к. лар)дан камроқ фойдаланишга, ҳар бир имкон бўлган жойда ўтириб-туришга, автомобилдан камроқ фойдаланиб, кўпроқ пиёда ёришга, зинапоялардан чиқишда лифтдан фойдаланмасликка ҳаракат қилинг.\nПростатит касаллиги намозхонлар орасида жуда кўп учрашини ва улар бу хасталикдан кўп озорланишини ҳисобга олиб, кўрсатма ва тавсияларимизнинг бир қисмини уларга ҳам қаратдик.\n44. Ҳар бир киши уй қуришни режалаштираётганда, аввало, таҳоратхона ва ҳожатхонани ҳар жиҳатдан қулай қилиб қуриши мақсадга мувофиқ. Жумладан, ҳожатхона иссиқ ва унда елвизак шамол айланмайдиган бўлишига эътибор қаратиш керак. Таҳоратхона (ҳаммом) иссиқ бўлсин, унда доим иссиқ сув, қуруқ сочиқ ва совун бўлиши керак. Таҳоратхона ювиниш учун қулай бўлиши шарт. Чунки, даволангандан кейин яна совуқ ҳожатхонага ёки таҳоратхонага кирадиган бўлса, беморда касаллик қайта қўзғалаверади. Бу нафақат ўзимизнинг, балки оила аъзоларимизнинг соғлигини асраш учун ҳам жуда зарурдир.\n45. Ҳар бир киши катта ҳожат чиқаришни имкон борича ўз уйида, юқоридаги шароит мавжуд жойда қилиши керак. Ҳар инсоннинг ҳожат чиқарадиган маълум вақти бўлади. Кимдир ҳар куни эрталаб ёки пешин ёхуд кечқурун катта ҳожат чиқаришга ўрганган. Бу пайтда у уйида эмас, ишхонасида ёки йўлда бўлиши мумкин.\nБу жойларда эса унинг уйидагидек етарли шароит (иссиқ ҳожатхона, иссиқ таҳоратхона, иссиқ сув, қуруқ сочиқ, совун ва ҳ. к.) бўлмаслиги мумкин. Ноқулай шароитда катта ҳожат чиқариш ҳам простатит касаллигига йўлиқиш ёки унинг қайта қўзғалишига сабаб бўлиши мумкин. Шундай экан ҳар бир киши ўзининг катта ҳожат чиқариш вақтини белгилаб олиши керак.\nАйтайлик, бу одам доимо эрталаб уйида бўлади, шунинг учун эрталабки вақтга ўтмоқчи. Бу учун, эрталаб туриб, бомдодга таҳорат олишдан олдин ҳожатхонага кириб, гарчи зарурат бўлмаса ҳам, катта ҳожат учун ҳаракат қилади.\nКейин эса ўзи одатлан- ган вақтидаги заруратни инкор қилади ва ҳожат чиқариш учун ўтирмайди. Қистов 10-15 дақиқа давом этади, холос. Шу пайтда ўтирмаса, кейин зарурат ўтиб кетади. Иккинчи кун яна бомдоддан олдин катта ҳожатга ўтиради, одатдаги вақтида эса ҳожатга бормайди. Шу ҳолат 3-5 кун давом этса, кишининг организми янги тартибга ўтиб олади.\nШунинг учун ҳар бир киши катта ҳожатини чиқаришда ўзи учун қулай вақт яратиб олиши ва уни иложи борича ўзгартирмасликка ҳаракат қилиш керак.\n46. Имкон борича, ҳамма вақт иссиқ таҳоратхонада ёки ҳаммомда таҳорат қилиш керак. Айрим пайтлар, одамлар очиқ далаларда, масжид ҳовлиларида, қурилиши битмаган биноларда ёки совуқ таҳоратхоналарда (гарчи идишларидаги. сув иссиқ бўлса ҳам!) таҳорат қилаверадилар. Бунда улар авратларини ювмасалар-да, баданлари ва оёқ-қўллари нам бўлганлиги учун совуқ ўтади (ёз ойларида эса елвизак шамол хавфли). Натижада улар простатит касаллигига чалинишади. Шунинг учун таҳорат- ни шамол айланмайдиган иссиқ таҳоратхонада қилиш керак. Лекин ҳаддан ташқари иссиқда қолиб, терлаш ҳам соғлиққа зарар етказади.\n47. Имкон борича, йил давомида (қишда, баҳорда, ёзда ва кузда) намозхонлар яшайдиган уйларнинг таҳоратхонаси (ҳаммоми)нинг иситиш тизими бир маромда ишласин. Ёз ойларида, ҳаво жуда иссиқ бўлган пайтда ҳам, қуёш тушмайдиган ҳаммом зах ва салқин бўлади ва бу простатитни қўзғаши мумкин.\n48. Таҳорат учун сув иссиқ бўлиши, аъзоларни артадиган сочиқ (ёки латта) эса қуруқ бўлиши керак. Имкон бўлса, мустаҳабдан олдин қуруқ сочиқни иссиқ батарея\nустига қуйиш керак. Агар иссиқ сув айланадиган батарея ўрнатилмаган, унинг ўрнига иссиқ печка бўлса-ю, устига ёки ёнига қўйилган сочиқнинг ёниб кетиш хавфи бўлса, аввал сочиқни печкага яқин тутиб иситамиз ва совимаслиги учун уни ўраб қўямиз. Аъзоларни сув билан ювгач, ўраб қўйилган иссиқ сочиқни очиб артинамиз. Чунки сув иссиқ бўлса ҳам, сочиқ совуқ ёки нам бўлса, простатит яна қўзғалади. Артинадиган сочиқ сифатли, пахтадан гайёрланган, сув ва намни яхши шимадиган бўлиши керак. Акс ҳолда, сочиқ дарров ҳўл бўлиб, аъзоларнинг совқотишига, касаллик қўзғалишига олиб келади.\n49. Ҳожатхонада, таҳоратхонада ўтирганда авратларни зҳтиёждан ортиқ очмаслик керак. Чунки, тананинг қанча кўп жойи очиқ бўлса, шунча кўп совуқ тегиб, организмдаги иссиқлик чиқиб кетади, бел, буйраклар шамоллаб, простатитни қўзғайди.\n50. Ҳожатхонада авратларни очган ҳолда кўп ўтирмаслик керак. Агар беш дақиқадан ортиқ ўтирилса, мояклардан ва орқа тешик томондан совуқ ўтиб, нафақат простатит, балки бошқа касалликларни ҳам келтириб чиқаради.\nАфсуски, айрим кишилар ҳожатхонага киргач, тамаки маҳсулотларини бемалол, шошилмасдан чекиб ўгираверади. Тамаки чекиш мумкин эмас, чунки у соғликка зарар. Айримлар ҳожатхонада китоб ёки газета ўқиб ўтиришга одатланган.\nБаъзилар эса ҳожатхонага киргач, телефонда гаплашиб ўтиришади. Аёнки, бундай кишилар ҳожатхонада узоқ вақт қолиб кетишади. Бундай жойда ҳожат чиқаришдан бўлак бирор иш қилиш мумкин эмас. Тиббиётда ҳам ҳожатхонада узоқ вақт қолиш тақиқланади.\nЧунки кўп ўтириш натижасида орқа тешик атрофида қон босими ошиб, қон айланиши секинлашади, ичаклардаги босим ошиб, йўғон ичакда зўриқиш пайдо бўлиб, ташқарига чиқади ва бу бавосир (геморрой) касаллигига олиб келади. Бавосирнинг ҳам асоратлари ачинарли бўлиб, унга чалинмаслик учун ҳожатхонада узоги билан беш дақиқадан ортиқ ўтирмаслик керак.\n51. Далаларда, тоғларда, чўлларда, очиқликларда катта қожатга ўтиришга тўғри келганда ёки қишлоқ жойларида қурилган айрим ҳожатхоналарнинг пастки тешигидан елвизак шамол (сквозняк) айланиб туради.\nБу жойларда катта ҳожатни бажариш учун ўтирганда, бир дақиқадаёқ простата безини шамоллатиш ёки қайта қўзғаш мумкин. Имкон борича бундай жойларда ҳожат қилмасликка ҳаракат қилиш керак ёки буни тез бажариб, зудлик билан туриши лозим.\nАгар ҳожатхонада елвизак шамол айланадиган бўлса, тезда уни шамол айланмайдиган, иссиқни сақлайдиган қилиб қайта қуриш лозим. Акс ҳолда ўзингиз ҳамда барча оила аъзоларингиз касалликка чалиниб азият чекасиз. Қариндош, қўшни ёки танишларингизнинг ҳожатхонаси ҳам шундай нотўғри қурилган бўлса, уларга ҳам шу дўстона маслаҳатни беринг, токи улар ҳам касалланиб юрмасин.\nДала, тоғ, чўл, очиқликда, ёки тагидан елвизак шамол айланадиган ҳожатхоналарда қазои ҳожат қилишга тўғри келиб қолса, имкон қадар тез тугатиб, кесак ёки қоғоз билан артиниш керак. Мана шунинг ўзи кифоя қилади. Бундай жойларда аъзолар ҳатто иссиқ сув билан ҳам ювилмайди. Чунки бундай қилинса, ўша заҳоти касалланиш мумкин.\nҲожатхонага кириб сийгандан сўнг, айрим кишилар жинсий аъзоларини сув билан ювишга одатланганлар ва буни шариат талаби деб ҳисоблайдилар. Аслида эса сув билан ювиш шарт эмас ва бу шаръий қоидаларда кўрсатилган. (Қаранг: “Простатитга чалинганлар учун амалий қўлланма”. 2015) Афсуски, кўп эркаклар сийгандан кейин авратларини сув билан ювиб простатит касаллигига йўлиқадилар.\nБаъзи кишилар ҳожатхонага катта ҳожат учун\nкириб, ҳожатини чиқаргач, ундан кейин нажосат чиққан жойни сув билан ювиш шарт ва бу\nшариатнинг қатъий талаби деб ўйлайдилар. Аслида эса бундай эмас ва бу ҳукмларни тегишли манбалардан топиб олиш мумкин. (Қаранг: “Простатитга налинганлар учун амалий қўлланма ”.2015)\nАгар: 1) иссиқ таҳоратхона, 2) иссиқ сув ва 3) қуруқ сочиқ бўлмаса, ҳожат чиқадиган аъзоларни сув билан ювиш шарт эмас! Акс ҳолда бу простатитга олиб келади.\nАйрим кишилар оёқларини ювадилар-у, сочиқ билан артмасдан, нам оёққа пайпоқни кийиб кетаверадилар. Бундай қилиш асло мумкин эмас. Шундай қилинса ёзда ҳам простатит қўзғайди. Ёз пайтида бу хуш ёқсада, простатитга сабабчи бўлади. Шунинг учун оёқни ювгач, албатта, қуруқ сочиқ билан артиб, кейин пайпоқ кийиш керак.\nЮвинишдан сўнг сочиқ билан артинаётганда, аввал тананинг “катта юзали” аъзоларини, яъни юзни ва қўл билакларининг олд ва орқа томонларини артиб, кейин тананинг “кичик юзали” қисмлари (қулоқяар, бармоқяар ораси, бўйиннинг орқаси)ни артиш керак.\nЧунки юз ва қўл билаклари бошқа аъзоларга нисбатан кенг сатҳга эга. Тана кенг майдондаги намни парлантириш учун кўп қувват сарфлайди. Бу эса танага кўпроқ совуқ ўтишига, ва натижада, простатит келиб чиқишига сабаб бўлиши мумкин.\nПростатитга чалинган эркаклар қуйидагини ўзлари учун қоида қилиб олишлари шарт: ҳар доим, ҳаммомда ювиниб бўлгач, танани артишни белнинг пастидан бошлаш, аввало, жинсий аъзоларни қуритиш керак. Агар юқоридан пастга қараб артинадиган бўлса, то жинсий аъзоларга навбат келгунча улардан совуқ ўтиб кетиши ва натижада простатит яна қўзғаши мумкин.\nАйрим кишилар турли сабаблар туфайли, ҳожатхонага бормай, сийдикни мажбуран ушлаб юрадилар. Бу эса сийдик қовуғига, сфинктерларга ва простата безига салбий таъсир қилиши, сийдик орқали простата безига инфекция тушишига олиб келиши мумкин. Шунинг учун сийдикни мажбуран ушлаб ўтирмасдан, вақтида ҳожатхонага бориб, сийдик қовуғини бўшатиш керак.\nЭркак киши жинсий алоқа қилиш натижасида катта қувват йўқотиб, чарчаб, терлаб, ўша заҳоти\nухлаб қолиши мумкин. Ана шундан эҳтиёт бўлиш керак. Эр-хотин жинсий алоқадан сўнг, шу иш учун олиб қўйилган махсус латта ёки сочиқ билан жинсий аъзоларини артиб, обдон қуритиб, терлаган бўлсалар ярим соатча устларини енгил кўрпа билан ёпиб, чўзилиб ётишлари керак.\nУхлаб қолиб, жинсий аъзодаги намнинг ўзи қуриб қолишига йўл қўймаслик керак. Айнан мана шу сабаб,( яъни жимоъдан кейин олатни латта билан артмасдан, ўзи қуриб қолиши) кўп ҳолларда простатитга сабаб бўлади. Ёки жинсий алоқадан кейин, артинмасдан туриб дарҳол бориб ҳаммомга кириш ҳам мумкин эмас.\nбадан, гўёки, қизиган темирдек бўлади. Шундай ҳолатда баданга теккан сув иссиқ бўлганида ҳам шамоллаш ёки простатитга сабаб бўлиши мумкин. Шунинг учун иложи борича ярим соатлардан кейин, бадандаги терни қуритиб, совугиб ювиниш афзал.\n52. Касаллик аломатларини ўзингизда сезсангиз, уялиб ўтирмасдан, зудлик билан мутахассис шифокор (уролог- андролог)га мурожаат қилиш керак. Кўпчилик эса бундан уялиб, касалини яшириб юради. Лекин кейинроқ барибир боришга мажбур бўлади. Аммо бу пайтда касаллик кучайиб кетган бўлади. Маслаҳатимиз: бошқа соҳа шифокорларига учрашиб ёки даволанган беморлардан сўраб, ҳар хил антибиотикларни қабул қилиб, аҳволингизни баттар оғирлаштирманг.\n53. Санаторий — курортларда даволанишнинг ҳам аҳамияти жуда катта. Айрим ҳолларда санаторийда 10 кун даволаниб дам олиш, бир неча ой мобайнида ичилган дорилардан яхши самара беради. Чунки киши санаторийда даволанаётганда қулай шароитларда бўлади, ишдан ва уй ташвишларидан четда бўлганидан асаблари дам олади. Шунинг учун йилда бир марта курортларда дам олиш ҳар бир кишининг соғлиги учун фойдалидир.\n54. Простатитдан даволаниб, тузалгандан кейин, биринчи йил ҳар 3 ойда бир марта, кейинги уч йилда эса ҳар 6 ойда бир марта шифокор текширувидан ўтиб туриш керак. Қолаверса, 40 ёшдан ошган барча эркаклар простата безларини УЗИ (ультра товушли текширув)да текширтиришлари керак. Бундан мақсад — касалликни эртароқ аникдашдир. Ушбу касаллик қанча эрта аниқланса, уни даволаш шунча осон кечади.\n55. Беморлардан кўрсатмаларимитипг бирортасини аҳамиятсиз санамасликни, уларнинг барчасига тўлиқ риоя қилишни илтимос қиламиз. Фақат шундагина натижа кўзга кўриниши мумкин, акс ҳолда шунча даволансам ҳам ҳеч қандай наф сезилмаяпти, деб юраверадилар. Аслида шифокор давосининг ёки табиий даволаш воситаларнинг нафи тегади, аммо ушбу китобимизда келтирилган кўрсатма ва тавсияларга тўлиқ риоя қилмаслик ушбу нафни йўққа чиқараверади.


Ягонасан, муқаддас Ватаним! « “Sog'lom avlod uchun” ҲҚБХХФ сайти\n2014 йил 29 Iyulда киритилган. Рукни: ЎзА хабарлари 1 521 марта кўрилган.\nСамарқанд вилояти шаҳар ва қишлоқларида ҳам мустақиллигимизнинг йигирма уч йиллиги олдидан “Ягонасан, муқаддас Ватаним, севги ва садоқатим сенга бахшида, гўзал Ўзбекистоним!” шиори остида маънавий тарғибот тадбирлари ўтказилмоқда.\nПрезидентимизнинг шу йил 1 июлда қабул қилинган “Ўзбекистон Республикаси давлат мустақиллигининг йигирма уч йиллигини нишонлашга тайёргарлик кўриш ва уни ўтказиш тўғрисида”ги қарори ижроси доирасида ташкил этилаётган давра суҳбатлари ва учрашувларда олий ўқув юртлари профессор-ўқитувчилари, сиёсатшунос олимлар, ижодкорлар, маънавият тарғиботчилари қатнашмоқда.\nПахтачи туманидаги Гулобод маҳалласида ўтказилган ана шундай тадбирда Ўзбекистон Республикаси Президенти ҳузуридаги Давлат бошқаруви академияси Маънавият ва маърифат маркази раҳбари Оқилжон Абдуазимов ва бошқалар мамлакатимизда мустақилликка эришиш арафасида юзага келган вазият, ундан чиқиб кетиш борасида давлатимиз раҳбари Ислом Каримов томонидан олиб борилган оқилона сиёсат, инсон манфаатлари йўлида амалга оширилаётган изчил ислоҳотлар ҳақида сўз юритди. Бунинг натижасида мамлакатимиз иқтисодий қудрати мустаҳкамланиб, халқимиз турмуш даражаси юксалиб бормоқда. Шаҳар ва қишлоқларимизда кенг кўламли қурилиш-бунёдкорлик ишлари бажарилаётир.\n– Дунё эътироф этган тараққиётнинг «ўзбек модели» асосидаги ислоҳотлар самарасини бугун ҳар бир оила, маҳалла мисолида кўриш мумкин, – дейди Самарқанд давлат чет тиллар институти проректори Ҳусниддин Норқулов. – Айниқса, қишлоқларимизда намунавий лойиҳалар асосида барпо этилаётган уй-жойлар, замонавий таълим, тиббиёт ва маданият масканлари, спорт иншоотлари кўзни қувонтиради. Бугун ушбу маҳаллада мини футбол майдони очилди. Фермер томонидан бунёд этилган бундай мажмуаларни илгари қуриб бўлармиди? Албатта, йўқ. Бунга ўхшаган мисолларни кўплаб келтириш мумкин. Буларнинг барчаси мустақиллигимиз шарофати, Юртбошимизнинг узоқни кўзлаб олиб бораётган доно сиёсатининг самарасидир.


Жамият 14:28 / 17.02.2019 54720\nРежиссёр 2017 йил 3 августида президент Шавкат Мирзиёев ва Ўзбекистон ижодкор зиёлилари ўртасида ўтказилган учрашувга уни чақиришмагани тўғрисида сўзлайди: «Президентимиз билан ижодкорлар учрашуви бўлганди. Мени айтишмаган. Билишардики, мен шартта туриб президентимизга ўзимни ташвишлантираётган саволларни берардим. Маддоҳлик қилмасдим. Унақа одатим йўқ. Умуман бирор марта раҳбариятга дардимизни етказиш... Умрим «Ўзбекфильм»да ўтди.\nШахсан мен учун, Киночилар уйининг бузилиши катта фожиа бўлди. «Абдуллажон»дан бошлаб, («Берлин-Оққўрғон»дан бошқа - таҳр.) ҳамма фильмларим премьераси Киночилар уйида ўтган. Шундай мустаҳкам, МДҲдаги энг чиройли Киночилар уйини бир ой бузишди-ку!?\nУмидворман, ишончим бор, президент «Мен сизларга янги Киночилар уйи қуриб бераман» деб айтган. Билмадим...».\nЗулфиқор Мусоқов ўзбек ёшларининг бугунги куни, улар ҳақидаги фикрлари билан бўлишди: «Ички дунёси чиройли, билимларга жуда ташна, маданиятли ёшларимиз бор. Йўқ эмас, лекин улар камайиб кетаётганидан ташвишланяпман, афсуски. «Берлин-Оққўрғон» фильмидаги немис тилида гапирадиган образларнинг барчасига Гёте институти ва Ўзбекистон давлат жаҳон тиллари университетида немис тилини ўрганаётган, кўзлари чақноқ ёшлари овоз берди.\nЎйлаб қараганда, мени ташвишлантираётган нарса – бойлар билан камбағаллар ўртасидаги фарқ, олдин одамлар уяларди. Мен «бечоралар кўчаси» дейдиган кўчада дарвозасининг ўзи камида 5000 долларлик, миллион долларлик уйлар бор. Табиийки, савол туғилади. Бу бировнинг пулини санаш эмас, бизнинг энг кам ойлик иш ҳақимиз 202 минг сўм бўлган пайтда, шу одамлар миллион сўм, майли, бир ярим миллион сўм олсин... (номутаносиблик).\nБуни очиқ-ойдин айтиш керак, икки хонали «каталак» уйларда олти кишилик оилалар бор. Ёши ўттизга кириб, уйланолмай юрган йигитлар қанча... Тўйларни қарзга ўтказиб, бутун умр қарзга ботиб юрганлар бор. Ажралишлар ҳам кўпайиб кетди».


Қирғизистонда янги ҳукумат раҳбари тасдиқланди. У Жээнбеков ўрнини эгаллаши мумкин\n19:51 10.10.2020 (Янгиланган 19:58 10.10.2020)\n"Ала-Арча" давлат қароргоҳида Жогорку Кенешнинг навбатдан ташқари йиғилиши бўлиб ўтди. Унда Ҳукумат раҳбари лавозимига Садир Жапаров тасдиқланди\nТОШКЕНТ, 10 окт — Sputnik. Қирғизистоннинг янги тайинланган бош вазири - Садир Жапаров, эҳтимол, Қирғизистон президенти вазифасини бажарувчи этиб тайинланиши мумкин, деб хабар бермоқда Sputnik Қирғизистон нашри.\nЖапаров матбуот-анжуманида Россия Қирғизистоннинг бош стратегик шериги бўлиб қолишини маълум қилган.\n"Россия бизнинг асосий стратегик шеригимиз ва шундайлигича қолади. Бизни кўп нарса боғлаб туради, хусусан, геосиёсий томонлама ҳам", - деган янги бош вазир.\nНавбатдан ташқари йиғилишда ЖК спикери Миктибек Абдилдаев истеъфо бергани маълум бўлган, унинг вазифасини спикер ўринбосари Мирлан Бакиров бажаришга киришган.\nБМТ бош котиби Қирғизистондаги протестлар бўйича муносабат билдирди\nЖапаров йиғилишда, депутатлар ҳукумат таркиби, дастури ва тузилмасини тўлиқ тасдиқлашлари билан истеъфога чиқишга розилигини баён этганини айтган.\nҚонунга мувофиқ, президент истеъфосидан сўнг мамлакат раҳбари вазифасини бажарувчиси функциялари бош вазирга ўтади.\nҚирғизистонда сайловлардан кейинги тартибсизликлар\nҚирғизистонда тўртинчи октябрда мамлакат парламентига сайловлар бўлиб ўтди, унинг якунларига кўра, қонунчилик органига сайлов кампаниясида иштирок этган 16 партияларнинг атиги 4таси парламентга сайланишга муваффақ бўлган.\nМСҚ илк маълумотлари оммавий протестларни келтириб чиқарди, натижада пойтахт Бишкек ва мамлакатнинг бошқа йирик шаҳарларида тартибсизликлар авж олди. Намойишчилар парламент биносини эгаллашди, собиқ президент Алмазбек Атамбаев ва унинг бир қатор тарафдорларини ҳибсдан озод қилдилар.\nШундай бир шароитда марказий сайлов қўмитасини тарқатиб юбориш ва янги сайловларни ўтказиш қарори қабул қилинди, аммо бу қадам ҳозирча ҳолатнинг барқарорлашувига олиб келгани йўқ.


Хитой Шимолий Корея билан бизнесни тугатмоқда\n09:23 / 29.09.2017\nХитой ҳукумати БМТнинг Пхеньянга қарши санкцияларига мувофиқ, йил охиригача Шимолий Корея билан Хитой ҳудудида яратилган барча қўшма корхоналар фаолиятини тугатишни буюрди. Бу ҳақда АР ахборот агентлиги хабар бермоқда.\nХитой савдо вазирлигида Шимолий Корея компаниялари БМТнинг 11 августда тасдиқланган сўнгги санкцияларидан кейин 120 кун ичида ёпилиши кераклиги таъкидлаб ўтилди.\nШу тариқа, Шимолий Кореянинг Хитойдаги компаниялари 2018 йил январь бошигача ёпилиши шарт.\nТаъкидланишича, Шимолий Корея компаниялари Хитойда ресторан ва бошқа бизнес юритиб, Шимолни хорижий валюта билан таъминлашда ёрдам берадилар. Шимолий Корея ишчилари шунингдек Хитой заводлари ва бошқа корхоналарида ишлайдилар.\nШимолий Корея электр таъминотининг асосий қисмини таъминлайдиган Хитой 23 сентябрда 1 январдан Пхеньянга газ етказишни тўхтатиши ва нефть маҳсулотлари етказмасини чеклашини эълон қилганди.\nБироқ Пекин Шимолий Кореяга етказиб берилувчи энергиянинг асосий қисмини ташкил қилувчи нефть хом ашёси ҳақида ҳеч нарса демаган.\nХитой, шунингдек, сентябрь бошидан Шимолий Кореядан кўмир, темир ва қўрғошин рудалари ҳамда денгиз маҳсулотлари импортини тақиқлаб қўйган.


Франциялик миллиардер ва сиёсатчи Оливье Дассо вертолёт ҳалокати оқибатида вафот этди - Darakchi\nФранциялик миллиардер ва сиёсатчи Оливье Дассо вертолёт ҳалокати оқибатида вафот этди\nДУНЁ 08.03.2021, 19:59\nФранциянинг шимоли-ғарбида ичида вертолёт қулаб тушди. Вертолёт ичида миллиардер ва сиёсатчи Оливье Дассо бўлган. Ҳалокат натижасида Дассо ва учувчи ҳалок бўлган. Бу ҳақда Figaro-га таяниб «РБК» хабар берди.\n2020 йил Дассо Forbes журналининг миллиардерлар рейтингида 4,7 миллиард доллар билан 361-ўринни эгаллаган.\nАвиаҳалокат Довил шаҳри яқинида, Калвадос департаментида маҳаллий вақт билан 18:00 да (Тошкент вақти билан 22:00) содир бўлди. Бу маълумотлар Лизё коммунаси прокурори Дельфин Менниэл томонидан тасдиқланди. AS350 Squirrel вертолёти хусусий майдончадан учиб кетаётганда ҳалокатга учради.\nҲаво транспорти жандармерияси қасддан қилинмаган қотиллик бўйича тергов бошлади.\nТадбиркор ва Франция Миллий мажлиси депутатининг вафоти муносабати билан давлат раҳбари Эммануэль Maкрон ҳамдардлик билдирди. «Оливье Дассо Францияни севарди. Ҳаёти давомида ватанига хизмат қилишдан ва уни қадрлашдан тўхтамади. Унинг кутилмаган вафоти катта йўқотиш бўлди» — деб ёзди президент Twitter саҳифасида.\nДассо 69 ёшда эди. У француз авиация муҳандиси, бизнес ва ҳарбий самолётлар, космик сунъий йўлдошлар ишлаб чиқарадиган ва самолётларга хизмат кўрсатадиган Dassault Aviation оилавий корпорациясининг асосчиси Марсель Дассонинг набираси эди. Шунингдек, корпорация Figaro газетасини ҳам юритади.\nБобосининг ўлимидан кейин 1986 йилда Оливье Дассонинг отаси Серж Дассо ўғлини Europe Falcon Service шўъба корхонасининг директор ўринбосари этиб тайинлайди. Кейинчалик Dassault Aviation компаниясининг фуқаролик авиациясига ихтисослашган бўлимида стратегик директор бўлиб ишлайди. Оливье Дассо профессионал учувчи бўлиб, тезлик бўйича бир нечта жаҳон рекордини ўрнатган.\nСиёсий карьерасини 1977 йилда Париж шаҳар кенгашига сайланганидан кейин бошлаган. У биринчи марта 2002 йилда Миллий мажлисга (Франция парламентининг қуйи палатаси) сайланган, ундан кейин уч марта қайта сайланди. «Республикачилар» консерватив партияси аъзоси эди. Хусусан, Дассо ўлим жазосининг қайта тикланишини қўллаб-қувватлаган, бир жинслилар никоҳини қонунийлаштиришга қарши чиққан.\nСанкт-Петербургдаги қадимий фабрика ёниб кетди. (Фоторепортаж)


Ироқ махсус хизматлари ИШИД террорчи ташкилотининг янги эҳтимолий раҳбари – Абдуллоҳ Қардошни қўлга олди.\nБу ҳақда Alsumaria телеканали хабар берди.\n“Бугун [20 май куни] террорчи Абдул Носир Қардош ҳибсга олинди, у жиноятчи ал-Бағдодий ўрнини эгаллашга номзод ҳисобланган. У ишончли маълумот асосида ҳибсга олинган”, дейилган Ироқ разведкаси баёнотида.\nТаъкидланишича, Абдуллоҳ Қардош ва Абу Умар ат-Туркманий номлари билан ҳам маълум бўлган террорчининг ҳақиқий исми Амир Муҳаммад Саид Абдулраҳмон ал-Мовул бўлиб, у 1976 йил Ироқда туғилган ва Мўсул университетида шариат бўйича таҳсил олган.\nҚардош “Ал-Қоида” сафларига кирган ва унинг асосий ғоячиларидан бири бўлган. ОАВ маълумотларига кўра, Қардош 2019 йил октябрда ИШИДнинг аввалги етакчиси Абу Бакр ал-Бағдодий йўқ қилингандан бир неча соат ўтгач террорчи ташкилотнинг янги етакчиси этиб тайинланган.\nБаъзи маълумотларга кўра, ал-Бағдодий Қардош билан 2004 йил АҚШнинг Ироқдаги турмаси Кэмп-Буккада ўтирганда танишган.\nУ 2015 йилдан АҚШнинг террорчилар рўйхатига киритилган. Вашингтон унинг боши учун 5 млн доллар мукофот пули эълон қилган.


Россиялик ёшлар: “Ўзбек тилини ўрганишга қизиқишимиз тобора ортиб бормоқда” - Халқ сўзи\n11:16 18 Октябр 2019 Жамият\nМосква давлат лингвистика университетида Ўзбекистон Республикасининг “Давлат тили ҳақида”ги Қонуни қабул қилинганининг ўттиз йиллигига бағишланган ўқув-маърифий тадбир ўтказилди. Бу ҳақда "Дунё" АА хабар берди.\nУчрашувда олий ўқув юрти профессор ва ўқитувчилари, ўзбек тилини ўрганаётган россиялик талабалар қатнашди. Тадбирда сўзга чиққанлар қайд этганидек, дунёдаги қадимий ва бой тиллардан бири бўлган ўзбек тили ўзбек халқи учун миллий ўзлик ва мустақил давлатчилик тимсоли, бебаҳо маънавий бойлик, мамлакатнинг сиёсий-ижтимоий, маънавий-маърифий тараққиётида ғоят муҳим ўрин эгаллаб келаётган буюк қадриятдир.\n2019 йил 21 октябрь куни Ўзбекистон Республикасининг “Давлат тили ҳақида”ги Қонуни қабул қилинганига ўттиз йил тўлади. Мазкур тарихий ҳужжатга биноан ўтган йиллар давомида ўзбек тили мустаҳкам ҳуқуқий асос ва юксак мақомга эга бўлди. Ҳозирги кунда у ҳаётимизнинг барча жабҳасида — давлат ва жамият бошқаруви, давлатлараро муносабатлар, илм-фан, таълим-тарбия, тиббиёт, маданият ва санъат соҳаларида фаол қўлланилаётгани баробарида, халқаро майдонда унга бўлган қизиқиш кейинги вақт да кескин ошди.\nТадбир иштирокчилари мамлакатда миллий тилнинг жамиятдаги ўрни ва нуфузини юксалтириш бўйича амалга оширилаётган кенг кўламли ишларга юксак баҳо бердилар. Хусусан, Алишер Навоий номидаги Тошкент давлат ўзбек тили ва адабиёти университети ташкил этилгани ўзбек тилининг тарихий илдизларини чуқур ўрганиш, уни илмий асосда ривожлантириш ва қўлланиш доирасини кенгайтириш, филолог кадрлар тайёрлаш борасидаги ишларни янги поғонага кўтариш имконини берди. Ўз навбатида, Россиянинг қатор олий ўқув юртлари, жумладан, Москва давлат халқаро муносабатлар институти (университети), Москва давлат университети, Москва давлат лингвистика университетида ва бир неча ҳарбий олий ўқув юртларида иккинчи тил сифатида ўқитилади. Россиялик талабалар нафақат Лутфий ва Алишер Навоийнинг бетакрор ғазаллари, Заҳириддин Муҳаммад Бобурнинг гўзал рубоийлари, Аҳмад Яссавийнинг доно ҳикматлари, Абдулла Қодирий, Абдулла Қаҳҳорнинг насрий асарлари, Эркин Воҳидов, Абдулла Орипов шеърларини аслида ўқиб, ўзбек тилининг бетакрор жозибасидан баҳраманд бўладилар.\nУчрашув давомида Москва давлат лингвистика университети талабалари ўзбек тилининг турли жиҳатлари, ўзбек мумтоз ва замонавий шоир ҳамда ёзувчилари, ўлкамиз тарихи ва бугунги тараққиётига бағишланган тақдимотлар билан чиқдилар. Талабалар томонидан ўқиб берилган Алишер Навоий ва Заҳириддин Муҳаммад Бобур ғазал ҳамда рубоийлари, Ғафур Ғулом, Ҳамид Олимжон, Эркин Воҳидовнинг шеърлари тадбирга ўзгача руҳ бағишлади. Бўлиб ўтган мулоқот якунида унинг иштирокчилари бир овоздан доимий равишда фаолият юритадиган “Ўзбек тили дўстлари” клуби ташкил этиш ҳақида қарор қабул қилдилар.\nМухбиримиз билан суҳбатда Москва давлат лингвистика университети магистранти Филипп Захаров қайд этганидек, ўзбек тилини ўрганган инсон унинг гўзаллиги ва жарангдорлигидан ҳайратга тушади.\n— Биз ўзбек тили деганда, энг аввало, буюк Алишер Навоийни ёдга оламиз. Ҳар йили Москвада ул зотга ўрнатилган -ҳайкални бориб зиёрат қиламиз. Навоийнинг шеър ва ғазалларида ўзбек адабий тилининг асл гўзаллиги яққол намоён бўлади, — деди Ф. Захаров.\nМазкур олий ўқув юрти иккинчи босқич талабаси Мария Шатова ўзбек тилини нисбатан қисқа муддат мобайнида ўрганаётанига қарамай, тилимизда бурро гапиришга ўтди.\n— Мен ўзбек тилини севаман. Ўзбек қизлари ниҳоятда гўзал, уларнинг рақслари эса ундан ҳам чиройлидир. Шу сабабли келажакда ўзбек миллий рақслари бўйича тадқиқот қилиш ниятидаман. Ҳозирги кунда Сурхондарё, Хоразм шеваларини ўрганмоқдаман, — деди суҳбатдошимиз.\nМосква давлат тилшунослик университети иккинчи босқич талабаси Жайхун Гасанли:\n— Ўзбек тили ва маданияти менга жуда ҳам ёқади. Келажакда Ўзбекистонда ишлашни орзу қиламан. Шу сабабли ҳозирги кунда ўзбек тилини чуқур ўрганяпман. Амалиёт дарсларимизда Ўзбекистонга оид янгиликларни тайёрлайман. Ўзбекистон Президенти Шавкат Мирзиёевга ҳурматим ниҳоятда баланд бўлиб, ўз илмий ишимни ушбу етакчига бағишламоқчиман.\n— Ўзбекистон давлат жаҳон тиллари университети ва Москва давлат лингвистика университети ўртасидаги шартномага асосан, бу олий ўқув юртида 2010 йилдан бери ўзбек тили иккинчи тил сифатида ўқитиб келинмоқда, — дейди мазкур олий таълим даргоҳи ва Ўзбекистон давлат жаҳон тиллари университети ўқитувчиси, педагогика фанлари номзоди Беғам Қораева. — Талабаларимиз ўзбек тили, маданияти, халқ оғзаки ижоди, мамлакатимиз тарихи ва замонавий тараққиётига катта қизиқиш билдирмоқда. Талабаларимиз ҳар йили Алишер Навоий таваллудига бағишланган тадбирларда фаол қатнашади. Университетда Ўзбекистоннинг Россиядаги элчихонаси билан биргаликда Заҳириддин Муҳаммад Бобур таваллудининг 535 йиллигига бағишлаб Москвада илк марта илмий-маърифий анжуман ўтказдик. Келгуси йилда ўзбек тилини ўрганаётган талабаларимиз учун Ўзбекистонга саёҳат уюштиришни режалаштирмоқдамиз.\nУмуман олганда, ўтган йиллар мобайнида ўзбек тилини ўрганган уч гуруҳ талабалар ўқув юртини тамомлаб, бугун Россиянинг турли давлат идораларида масъул лавозимларда ишлаб келмоқда.


Ўрик – шифокор, косметолог, витаминлар заҳираси! - 30 Мая 2018 - www.SheJoT.CoM\nГлавная » 2018 » Май » 30 » Ўрик – шифокор, косметолог, витаминлар заҳираси!\nЎрик – шифокор, косметолог, витаминлар заҳираси!\nМавсумий мевалар ғарқ пишадиган паллага ҳам етиб келдик! Мазаси тилни ёрадиган ўрик еяпсизми? Очлик хиссидан xалос этувчи, кўп миқдорда витамин ва микроэлементларни ўзида мужассам қилган, каттаю кичикка бирдек фойдали ўрик, нафақат саломатлик, балки гўзаллик борасида ҳам айни муддаодир. Бугун ўрик ҳақида суҳбатлашамиз!\nРекорд ҳақида эшитганмисиз?\nБир дона ўрикда: кўриш қобилияти, тери, соч, тиш кўринишини яxшиловчи А витамини, xотира ва моддалар алмашинувини рағбатлантирувчи В2 витамини, артрит ва томир тортишишидан xалос бўлишга ёрдам берувчи В5 витамини, шунингдек машҳур В9, яъни фолий кислотаси, иммунитетни чиниқтирувчи С витамини, сизни ҳамиша ёш ва мафтункор кўрсатувчи Е витамини мавжуд. Ушбу мева калий, кальций, магний ва фосфор минералларига ҳам бой саналади. Таъми қандай ширин бўлишига қарамай 100 гр ўрикда 44 килокалориягина мавжуд. Яъни ўрик осон ўзлаштирилувчи углеводли парҳезбоп мевадир. Қоматим демасдан, маза қилиб ўрикхўрлик қилаверинг.\nКимларга қандай таъсир қилади?\nЎрик таркибидаги каротин моддаси нафақат юрак касалликларини даволайди, балки эркаклик саломатлиги учун ҳам фойдалидир. Аёлларга эса гўзаллик борасида асқатади. Терингиз таранг ва ажинлар ҳоли бўлишини истасангиз, ўрик шарбатини канда қилманг. Данагидан тайёрланган эфир мойини эса теридаги хуснбузар ва тошмалар устига суртсангиз осонгина ҳалос бўласиз.\nСарвқомат бўламан десангиз...\nОчлик хиссини бартараф этиш бўйича ўрикка тенг келадигани йўқ. Аммо қоринни тўқ тутар экан дея, меъёрни унутиб қўйманг-а... Ширин таъмига асир бўлсангиз, ошқозонингиз қийналиб қолади-я. Оч қоринга ҳам еманг, овқатланиб бўлгач, десерт, пирожний ва ширинликлар ўрнига ўрик қоқидан 5-6 та еб олсангиз кифоя.\nТаркибида шакар моддаси кўп бўлганлиги туфайли қанд касаллиги билан оғриганлар оз миқдорда ўрик ейишлари лозим. Қанд миқдори юқорилаганда эса умуман чеклаган дуруст. Панкреатит касаллигида эса бир кунда бир марта, 2 дона ейиш кифоя. Хасталик хуруж қилганида ўрик қоқисигагина рухсат бор.\nМевани пўстидан ажратиб, бўтқа кўринишига келтиринг. Аралашмани тозаланган юз терисига суртинг-да, 5 дақиқадан сўнг илиқ сувда ювиб ташланг. Ниқобдан сўнг юзга крем суртиш шарт эмас, муолажани ҳар икки кунда такрорлаб турсангиз юзингиз витаминларга тўйиниб, ярқирай бошлайди.\nЁғли юзлар учун ўрик бўтқасига 3 ош қошиқ кефир аралаштириш ва 20 дақиқага юзга суртиб қўйиш тавсия этилади.\nДарвоқе, ўрик шарбатидан ҳам гўзаллик муолажаси ўрнида фойдаланиш мумкин. Бунинг учун икки қават докани мева шарбатида хўллаб, юзингизга қўйинг. Дока қуригунча уни юзда ушлаб туринг, сўнг яна хўлланг-да, муолажани такрорланг. 3 мартадан сўнг юзни қуруқ паxта билан артиб олинг.\nҚуруқ юзли xонимларга эса ўрик бўтқаси ва творогни тенг миқдорда аралаштириб, ниқоб ўрнида қўллаш маслаҳат берилади.\nМевасини енг-у, данагини...\nДориxонадан ўрик данагидан тайёрланганмойни сотиб олинг-да шампунь идишига 2-3 томчи аралаштириб қўйинг. Янгича таркибли шампунь сочларни юмшоқ, майин ва мустаҳкам кўринишга келтиради.\nТуш таъбирига нима дейсиз?\nАжойиб кунларнинг бирида туш кўрдингиз, гуллаган ўрик дараxти! Айтишларича, бундай туш таъбири ҳаётингизда ижобий ўзгаришлар юз бериши, саҳий инсонлар билан учрашиш ва кўнгил ҳотиржамлигига эришишингизга ишора экан. Агар ҳосилга кирган ўрик дарахти мевасидан тотиб кўраётганингиз туш кўрилса, молиявий аҳволингиз яxшиланишидан дарак бўлади. «Эҳ, ҳар куни ўрик дарахтини туш кўрсам эди» дейсизми? Айтганингиздек бўлсин!\nКатегория: Foydali maslahatlar / Полезны советы | Просмотров: 145 | Добавил: iphone | Теги: #ahborot, #uznews, #habarlar, #newsuz, #Yangilik, #news, #Yangiliklar, #xabarlar, #новости | Рейтинг: 0.0/0


Сардобалик болалар “TexnoBus” ўқув платформаси билан танишдилар\nСардобада рўй берган фожиали воқеалар ҳеч бир ўзбекистонликни бефарқ қолдирмади, қалблар ларзага келди. Карантин юмшатилиб, умумтаълим мактаблар фаолияти қайта тиклангандан кейин Инновацион ривожланиш вазирлигининг “TexnoBus” инновацион автобуси инновацияларни тарғиб этиш учун сафарга отланди. Сардобада рўй берган фожиали воқеалар таъсиридаги ёшларни кўнглини кўтариш, руҳий далда бўлиш, маънавий қўллаб-қувватлаш мақсадида жорий йилнинг 11 сентябрь санасида Сирдарё вилояти Сардоба туманида иқтидорли ҳамда ташаббускор ёшлар билан учрашув ташкил этилди.\nУчрашув давомида ўқувчиларни “TexnoBus”нинг имкониятлари ва афзалликлари билан таништирилди. Робототехника бўйича илк сабоқлар, базавий машғулотлар ҳамда маҳорат дарслари ўтилди. Ёшлар академияси бўйича маълумотлар, уларда яратилаётган имкониятлар ва шарт-шароитлар тушунтирилди.\n“TexnoBus” таълим платформаси Инновацион ривожланиш вазирлиги томонидан республиканинг ҳар бир ҳудудида босқичма-босқич ташкил этилаётган Ёшлар технопаркларининг узвий қисми бўлиб, иқтидорли ёшлар жамоаларини шакллантириш мақсадида ишлаб чиқилган. “TexnoBus” лойиҳасининг асосий мақсади чекка ҳудудлардаги иқтидорларни аниқлаш ва уларнинг имкониятларини юзага чиқариш ҳисобланади. У барча қулайликларга эга бўлиб, керакли замонавий қурилмалар билан жиҳозланган. Тўғридан-тўғри электр тармоғи, электр токи генератори ва аккумулятор орқали қувват олиш имконига эга «ЎзОтайўл» моделидаги таълим автобуси бир вақтнинг ўзида 12 нафар ўқувчини ўқитиш имконига эга. Инновацион таълим платформасида ёшларга робототехника ва элетроника, 3Д прототиплаштириш, муқобил энергия манбалари, дастурлаш ҳамда VR/AR ва бошқа интерактив йўналишлар бўйича таълим берилади.\nТадбир якунида иқтидорли ва соҳага қизиқиши баланд бўлган бир гуруҳ ёшларга, мазкур соҳада билимларини ошириб боришлари ҳамда келгусида ўз устида ишлаб соҳа ривожига ҳисса қўшишлари учун DEVISER электроника конструкторлари совға қилинди.


ЎзА - АКЦИЯ! Сизнинг беғараз кўмагингиз бемор болаларнинг ҳаётдан умидвор кўнгилларига малҳам бўлади\nАКЦИЯ! Сизнинг беғараз кўмагингиз бемор болаларнинг ҳаётдан умидвор кўнгилларига малҳам бўлади\n01.06.2018 11:15 Чоп этиш версияси\nАввал хабар қилганимиздек, Ўзбекистон “Адолат” социал-демократик партияси Ўзбекистон истеъмолчилар ҳуқуқларини ҳимоя қилиш жамиятлари федерацияси билан ҳамкорликда 1 июнь – Халқаро болаларни ҳимоя қилиш куни муносабати билан беғараз донорлик акциясини ўтказмоқда.\nБемор болажонларга ҳаёт бағишлаш ва уларнинг соғайиб кетишларига ҳисса қўшишдек хайрли ишга бел боғлаган ҳамшаҳарларимизни бугун – 1 июнь куни соат 11:00дан 14:00га қадар Гематология ва қон қуйиш илмий-тадқиқот институтига таклиф этамиз.\nЭслатиб ўтамиз, ушбу акция нафақат Тошкент шаҳрида, балки Қорақалпоғистон Республикаси ва барча вилоятлар кўп тармоқли болалар шифохоналарида ҳам ташкил қилинмоқда.\nСизнинг қонингиз оғир бемор болалар ва уларнинг ҳаётидан умидвор кўнгилларга малҳам бўлиши шубҳасиз.\nwww.uza.uz сайтини кузатиб боринг, ушбу тадбир билан боғлиқ тафсилотлар онлайн бериб борилади.


12.01.2021 17:38 0 1433\nЭкранларда ўзбек аёлининг қиёфаси қандай бўлиши керак? Анчадан бери баҳсли мавзу бу...\nЁшлар ижод саройида 11-16 январь кунлари «Ўзбек миллий кино санъати ҳафталиги» доирасида «Экранда аёл тақдири» мавзусида давра суҳбати бўлиб ўтди. Хўш Ўзбекистонда аёллар ҳақида илк кино 1927 йилда намойиш этилган бўлса то шу бугунги кунгача экрандаги ўзбек аёли қай даражада «ўсди». Унинг онги, дунёқараши ўзгардими? Умуман ўзбек аёли қиёфаси илк киноларимизда қандай эдию бугун қандай?\nЗулхумор Солиева режиссер, сценарист, продюссер:\n—Айни пайтда «Аёл» номли сериални суратга олиш жараёнлари давом этмоқда. Мақсадимиз кучли аёл образини экранларга олиб чиқиш. Тўрт нафар мардикор аёлнинг тақдири, бошидан кечирганлари ва ниҳоят улар хизматкорликдан кучли шахсга айлангани ҳақидаги сериал ўша ўзбек аёлининг жасорати, сабр бардошига бағишланади.\nГулчеҳра Умарова журналист:\n—Ҳозир шу «Аёл» сериясидаги қисқагина лавҳани томоша қила туриб яна ўша таниқли актрисаларага тўқнаш келаяпмиз. Ахир санъат институтини қанчадан қанча ёш қизлар битираяпти. Ҳар хил образларда ўйнаган бир хил актёрлар қиёфасидан томошабин зерикди. Масалан таниқли актрисанинг мардикор аёл ролида ўйнаши қанчалик ишонарли чиқади, деб ўйлайсиз. Ёки бўлмаса ёш, кинога энди кириб келаётган актрисалар қачон юзага чиқади, 40 ёки 50 ёшга кирганидами?\nНигора Раҳмонова журналист:\n—Мен мана шу ўзбек аёлининг пардоз андозига эътибор қаратишларингизни сўраб қолардим. Нимага сериал ва ўзбек киноларида актрисаларнинг ўзининг ҳусни, чиройи йўқ. Барчаси ясама, киприклар бир қарич, қип қизил лаб бўёғи. Калтак еган аёл ҳам бўяниб олган, бемор ётган, вафот этган аёл ҳам тўйга борадигандек ясан-тусан қилган. Ҳовли супураётган ва пахта тераётган аёлнинг ҳам киприклари бир қарич. Ўзбек аёлининг ҳақиқий қиёфаси нега бўёқлар остида қолиб кетмоқда?\nЖамилахон Пўлатова режиссер:\n— Киноларимизни танқид қилаётганларнинг албатта фикрларини, таклифларини инобатга оламиз. Аммо улар ҳам бизни кино олиш жараёнимизда қатнашишса, бу соҳанинг иши қанчалик машаққатли ва оғирлигини ҳис қилишарди. Масалан Мен «Аёл қалби», дея номланган сериал устида ишлаяпман. Сериалда 72 та персонаж бор. Уларнинг ҳар бир билан тил топишиш, ишлашнинг ўзи бўлмайди. Кино олиш иши жуда машаққатли ва маблағга бориб тақаладиган жараён. Мана шу томонларини ҳам ҳисобга олишларингизни сўраб қоламан...\nКиноижодкорлар, киномутахассислар, турли вазирликлар, нодавлат нотижорат ташкилотлар вакиллари, журналист ва блогерлар қатнашган ушбу тадбир ҳақиқий баҳс мунозаралар майдонига айланди. Тадбир доирасида киноларимизда бугун аёлллар фақат қайнона ва келин образида шаллақи ёки жуда итоаткор, хўрланган, зўрланган хокисор аёл тимсолида акс эттирилаётганига алоҳида урғу берилди. Ундан ташқари диалогларнинг жуда жўнлиги, ота ва қиз, ўсмир қиз ва она, дугоналар муносабатлари очиб берилмаётгани, жамиятимизнинг энг оғриқли нуқталаридан бири аёлнинг ўз жонига суиқасд қилиш омиллари четда қолиб кетаётгани таклиф сифатида иштирокчилар томонидан ўртага ташланди.\nАёл тилини аёл тушунади. Бугунги тадбирда ҳам ҳар бир аёл ўзбек аёли тақдири ҳақида куюниб гапирди, ўз таклифини берди. Ўйлаймизки мана шундай баҳсли тадбирлардан кейин экранларимизда нафақат аёл тақдири, билки ўзбек аёлининг қиёфаси, характери очиб берилади. Ўйлаймизки, экранларимизда ўзбек аёли «ўсади», «ривожланади» ва ниҳоят миллат тарбиячиси замонавий, кучли, ғурурли, иродали шахсга айланади.\nкино аёллар Киноларимизда аёл тақдири аёл қиёфаси....\nҲодиса 10/07, 09:42\nУрганчда аёллар жанжали акс этган видео тарқалди. ИИБ расмий маълумот берди


Польшада абортнинг бутунлай ман этилишига қарши норозилик митинги уюштирилди\n01:01 / 10.04.2016\nВаршавада минглаб инсонлар абортнинг бутунлай ман этилишига қарши акцияда иштирок этишди, деб хабар беради «Польша радиоси».\nХабар берилишича, Варшавадаги акция сейм (парламент) биноси ёнида рўй берган. Митинг феминистлар коалициясининг 60 дан зиёд ташкилотлари томонидан амалга оширилмоқда. Бу акция давомида ташаббускорлар гуруҳи томонидан абортнинг эркинлаштирилиши ҳақидаги қонун лойиҳаси учун имзолар йиғилади.\n41993 йилда қабул қилинган қонунга биноан Польшада учта ҳолатдан ташқари ҳолатларда аборт қилиш ман этилган: аборт онанинг соғлигига зиён етиши мумкинлиги, зўрлаш натижасида хомиладор бўлиб қолиш ва ҳомиланинг оғир касаллиги каби вазиятларда амалга оширилиши мумкин. Хабар берилишича, хомиладорликни тўхтатишнинг бутунлай ман этилиши ва юқоридаги ҳолатларнинг йўқ қилиниши норозиликка асосий сабаб бўлмоқда.


15:26 24.11.2016 (Янгиланган 17:28 24.11.2016) Ҳавола олиш\nРеспубликалар ўртасидаги муносабатлар чиндан ҳам илиқлашган, бу - бир йўла қатор йўналишларда ҳамкорлик қилишга умид беради\nТОШКЕНТ, 24 ноя — Sputnik, Рубен Гарсия. Тошкент ва Душанбенинг ўзаро манфаатлари Роғун ГЭСи, авиа парвозлар ва темир йўл алоқалари тикланишидагина туташгани йўқ. Мисол учун хавфсизлик ва чегара олди савдо масалалари ҳам давлатлараро учрашувлар ўтказилиши учун сабаб бўла олади", — дея фикр билдирган Спутник Тожикистон нашрига МДҲ давлатлари институти раҳбари ўринбосари Владимир Евсеев.\n"Ҳозирда Ўзбекистон ва Тожикистон ўзаро ҳамкорликни йўлга қўймоқда. Илгарилари бунинг иложи йўқ эди, чунки Ислом Каримовнинг қаттиққўллик ила олиб борган сиёсати оқибатида, ҳатто чегараларни миналаштиришгача бориб етган эди. Айни вақтда муносабатлар илиқлашган аммо Мирзиёев ўзаро ҳамкорлик масалаларида қанчалик узоққа бориши ҳозирча номаълум. Ҳолат шундайки, Ўзбекистонда — тожиклар, Тожикистонда — ўзбеклар истиқомат қилади. Ҳозир улар учун чегарани кесиб ўтиш осон бўлиб қолди. Қўшимча чегара постлари очила бошлади, чегара олди савдоси жонланди", — деб таъкидлади нашрга Евсеев.\nСиёсатшуноснинг фикрича, чегара олдидаги савдо-сотиққа икки томондан минглаб одамлар жалб қилинган ва бу ҳолат ўзаро муносабатлар яхшилашиши учун мустаҳкам пойдевор бўлиб хизмат қилиши мумкин. "Аммо хавфсизлик ва террорчиликка қарши масалаларда икки давлат ҳам мулойим эҳтиёткорликни намоён этиши, ҳатто, Россия воситачилигидан фойдаланиши мумкин", — дея қўшимча қилади эксперт.\n"Ҳар ҳолда, хавфсизлик масалаларида ҳамкорлик тўғридан-тўғри эмас, балки Россия орқали олиб борилиши эҳтимолга анча яқин. Ахир радикалларни жиловлаб туришда ҳам икки давлатнинг позицияси турлича. Ўзбекистон — Афғонистон билан унчалик катта бўлмаган чегарага эга, бундан ташқари, у ўзбек диаспорасини тўлиқ назоратда ушлаб туради. Ўзбекистон ўз кучли махсус хизматига ва радикал исломчилар учун қурилган махсус қамоқхоналарига эга. Тожикистон эса — йўқ. Тошкент ўзини региондаги муҳим ўйинчи деб билади ва Тожикистонни террочилик учун транзит-коридор деб билади. Буларнинг барчаси ҳамкорлик давом этишини назарда тутади, албатта. Аммо жаноб Мирзиёев Каримовнинг позициясига қайтадими-йўқми олдиндан тахмин қилиб бўлмайди", — дея ўз фикрини якунлаган Евсеев.


Пастдарғомлик ёшлар лалми ерга 5 минг туп кўчат ўтқазди - Халқ сўзи\n17:16 23 Март 2020 Жамият\n“Халқ сўзи ONLINE”. Абдулазиз Йўлдошев/Самарқанд. Пастдарғомлик ёшлар Наврўз байрамини ўзгача кутиб олишди. Улар уюшмаган ҳолда туманнинг лалми майдонларига кўчат ўтқаздилар.\nГап шундаки, туман ҳокими ташаббуси билан деҳқончилик қилиш истагида бўлган ишсиз ёшларни доимий иш билан таъминлаш мақсадида туман ҳудудидаги “Зарафшон” массивидан 66 нафар ёшларга 1 гектардан ер ажратилган эди.\n21 март куни ёшлар ўзларига берилган ер майдонларига 5 минг тупдан ортиқ ярим пакана ёнғоқ ва олма кўчатлари экишди. Лалми ерга экилган ушбу кўчатлар ҳудуддан артезиан қудуғи қазилиб, томчилатиб суғориш усулида суғорилади.\nШунингдек, тумандаги Чимбойобод ҳудудидан ишсиз ёшлар учун яна 35 гектар ер майдони ажратилмоқда.


Журналист бўлмасам-да, журналистга айтганларим – Huquqbon\nМен Сизни ҳеч қачон кўрмаган ва танимаган бўлганим каби Сиз ҳам мени ҳеч қачон кўрмаган ва танимаган бўлсангиз керак. Мен Сизнинг ижодингиз билан таниш эмасман, Сиз менинг ижодим билан танишмисиз, йўқми – билмайман. Одатда, ўзаро таниш бўлмаган одамлар бир-бирининг ижодига қараб ўзаро муносабат шакллантиришади – бири иккинчисини ёқтирса (зимдан), иккинчиси биринчисини ёқтирмаслиги мумкин. Бундан хулоса: менда Сизга нисбатан ҳеч қандай хусумат йўқ. Сизда-чи?\nУлуғбек Ҳайдаров Прагага келган куни, вақтни бекорга ўтказмай, Сиз ундан turkiston.tv радиоси учун интервью олибсиз. Гарчи У.Ҳайдаров қип-қизил ёлғон гапираётган бўлса-да, интервьюингизни мириқиб эшитдим. Худди, ҳали ватанда юрганимда ҳам, кейин чет элда яшаётганимда ҳам, жонажон ўзбек матбуоти мен ҳақимда кўзини пирпиратмай ёлғон мақолалар чоп этганда мириқиб ўқиганимдай!\nМен бошқарган Ўзбекистон Инсон Ҳуқуқлари Жамияти (ЎИҲЖ)нинг Дўстлик туман бўлимининг раиси Эгамназар Шайманов «Атрофимдаги одамлар» туркумида эсдаликларини ёза бошлабди. Билишимча, у эсдаликларини «Эзгулик» ҳуқуқбонлик ташкилотининг Жиззах вилояти бўлимининг раиси, ҳозирги кунда АҚШда қамоқда ўтирган Жамшид Мухторовдан бошлаган. Эсдаликларининг кейинги қаҳрамони сифатида Эгамназар У.Ҳайдаровни танлабди.\nМен журналист бўлмасам-да, бир нарсани аниқ биламан: журналистнинг ёзган мақоласи, уюштирган интервьюси ёки олган фильми, агар у ўз асарига киритган шахсларга асарида тенг имкониятлар берган пайтдагина ҳаққоний бўлади. Акс ҳолда бу асар иғво ва тўҳмат ҳисобланади. Журналистнинг МИССИЯси бу! Сиз интервьюингизда У.Ҳайдаров иддаолари ёнига Эгамназарнинг, менинг ҳамда ЎИҲЖнинг камида битта вакилининг иддаоларини қўшганингизда ютуқ Сизда бўлар эди. Сизнинг уюштирган интервьюингиз эса иғводан нари эмас.\nЎзбекистонда биз талай вақтимизни орамизга МХХ сингдирган жосусларини аниқлаш ва фош этишга сарфлаганмиз. Шулардан биттаси ЎИҲЖ раиси ўринбосари Михаил Ардзинов эди. Ўзбек мухолифати ичига раҳна солган, уни парчалашда катта ишларни амалга оширган шу ҳайвон эди. Шахсан мен у ҳақида мухолифат лидерларини неча бор огоҳлантирганман. Тинглашмаган. Ҳозирги кунда ЎХҲ раҳбарлари айни ўша хатоларни изчиллик билан такрорлашмоқда.\nTagged Улуғбек Ҳайдаров\nPrevious postУзбек мухолифати, якдиллик муборак!


Хитой жамоаси Робсон-Кануга йилига 5 млн фунт маош таклиф қилмоқда\n10:12 / 13.07.2016\nУэльс терма жамаоси сафида Европа чемпионатида портлаган тажрибали ярим ҳимоячи Ҳэл Робсон-Кану фаолиятини Осиёда давом эттириши мумкин.\nSky Sports нашри тарқатган хабарга кўра, унга БАА ва Хитой жамоаларидан қизиқиш мавжуд. «Бейжинг Гоань» ва «Сзянсу Сунин» 27 ёшли уэльсликка йилига 5 млн фунт маошни ўз ичига оладиган шартномалар таклиф қилмоқда.\nШунингдек, футболчига Абу-Дабининг «Ал-Жазира» жамоасидан қизиқиш билдирилмоқда.\nЛекин футболчи фаолиятини Англия премьер-лигасида давом эттирмоқчи ва унинг вакиллари «Уотфорд», «Халл» ва «Суонси» жамоалари билан музокаралар олиб бормоқда. Унга шунингдек, «Эвертон», «Галатасарой», ва «Лестер» каби клублар қизиқмоқда.\nҚайд этиш керакки, Робсон-Кану эркин агент бўлиб турибди. У ўтган мавсум охирида 10 йиллик фаолиятидан кейин «Рединг»ни тарк этган.\nҲал – келиб чиқишига кўра инглиз бўлиб, ёшлигида «уч шерлар» сафида ўйнаган. У «Арсенал» академияси тарбияланувчиси ҳисобланади.\nКейинчалик у буваси туфайли Уэльс терма жамоасида ўйнашга қарор қилди. Робсон-Кану терма жамоанинг асосий ҳужумчиси саналмаганди, лекин у Евро-2016 давомида бир неча ўйинда ўзини кўрсатиб, айниқса Бельгия терма жамоасига урган голи орқали бир қатор клублар диққатини ўзига қаратди.


Евро-2016. Уэльс Россияни йирик ҳисобда енгиб, гуруҳдан 1-ўрин билан чиқди » Ўзбекистон янгиликлари – Zamin.uz\n21-06-2016 | 13:04\nZAMIN.UZ / Спорт / 21 Июн 2016 года361\nЕвропа чемпионатининг "В" гуруҳида сўнгги тур ўйинлари ўтказилди. Россия терма жамоаси плей-оффга чиқиши учун фақат ғалаба қозониши шарт эди, Уэльсни дуранг ҳам қаноатлантирарди, дейилади "Кун" нашридаБу ўйинда Слуцкий шогирдлари битта кўрсаткич бўйича устунликка эга бўлишди — улар кўпроқ тўпни назорат қилишди. Таркибида Бэйлдек тезкор футболчиси бўлган уэльсликлар учун қарши ҳужумда кенгроқ майдонга эга бўлиш айни муддао эди. Тўпнинг Гаретга келиб тушиши деярли ҳар сафар хавфли вазиятни юзага келтираверди. Ўйиннинг 11-дақиқасидаёқ ҳисоб очилди. Жо Алленнинг узатмасидан кейин Рэмзи дарвозабон билан бирга-бир вазиятга чиқди ва тўпни Акинфеевнинг устидан ошириб қўйди. Орадан 10 дақиқа ўтар-ўтмас фарқ яна биттага ошди. Широков тўпни қайтариш чоғида Нил Тэйлорни Акинфеев билан яккама-якка вазиятга чиқариб юборди. Қанот ҳимоячисининг дастлабки зарбасини Акинфеев қайтарди. Тэйлор такрорий зарба билан дарвозани ишғол қилди!Баҳснинг 27 ва 30-дақиқаларида иккала жамоа биттадан голли вазиятга эга бўлишди. Дзюба бирга бир вазиятга чиқиб, жарима майдончаси ичида берган зарбаси Ҳенессининг қўлидан ён томонга кетди. Бэйл ўз жарима майдончаси олдида тўпни эгаллади ва юқори тезликда бутун майдонни босиб ўтди. У икки ҳимоячини алдаб, Воуксни бирга-бир вазиятга чиқарди. Унинг зарбасини Акинфеев оёғи билан қайтаришга муваффақ бўлди. Иккинчи бўлимда ҳам ўйин суръати ўзгармади. Россия кўпроқ ҳужумга қилишга ҳаракат қилди, аммо Уэльснинг қраши ҳужумлари анча хавфли бўлди. Глушаковнинг хатосидан кейин Бэйлга дарвозабон билан якама-якка вазиятга чиқиб, ўткир бурчак остида зарба берди. Тўп Акинфеевнинг оёғига тегиб, олис устун ёнидан ўтиб кетди. Бэйлдек футболчилар кетма-кет иккита имкониятни ҳавога совурмайди. Рэмзининг узатмасидан кейин ҳужумчи жарима майдончаси ичида тўпни қабул қилди ва юзма-юз ҳолатда Акинфеевни доғда қолдирди. Ушбу гол русларни руҳан синдирди, ўйинни Уэльс назорат қилиа бошлади. Шунга қарамай, ўйин тугашига 5 дақиқа қолганида Дзюбада ажойиб имконият юзага келди. Чап қанотдан етказилган узатмани Артём беш метрдан дарвозага жойлай олмади. Россия терма жамоаси 1 очко билан гуруҳда сўнгги ўринни эгаллади ва мусобақадаги иштирокини якунлади. Англия ва Словакия терма жамоалари ўртасидаги ўйинда дуранг қайд этилгани боис, Уэльс 6 очко билан гуруҳда 1-ўринни эгаллади. Англия 5 очко билан 2, Словакия 4 очко билан 3-ўринни банд этди. Россия – Уэльс 0:3 (0:2, 0:1)Голлар: 0:1 – 11 Рэмзи, 0:2 – 20 Тэйлор, 0:3 – 67 Бэйл.Россия: Акинфеев, Игнашевич, Березуцкий (Березуцкий, 46), Смольников, Комбаров, Глушаков, Мамаев, Широков (Головин, 52), Смолов (Самедов, 70), Дзюба, Кокорин.Уэльс: Хеннесси, Уильямс, Дэвис, Тэйлор, Честер, Рэмзи, Аллен (Эдвардс, 74), Бэйл (Черч, 83), Ледли (Кинг, 76), Гантер, Воукс.Огоҳлантиришлар: Воукс (17), Мамаев (65).\nЎқишни тавсия қиламиз Евро-2016. Англия ва Словакия ўйинида ҳисоб очилмади ва инглизлар гуруҳда 2-ўринни эгаллади


"Бош вазир кубоги"ни қўлга киритган Олий суд жамоаси тақдирланди - Darakchi\nСПОРТ 16.10.2020, 17:06\nМамлакатимизда соғлом турмуш тарзини қарор топтириш учун спортни ҳар томонлама ривожлантиришга катта эътибор қаратилмоқда. Шу жиҳатдан вазирликлар, идоралар, хўжалик бирлашмалари ҳамда йирик корхона ва ташкилотларнинг марказий аппарати ходимлари ўртасида оммавий спорт тури — футбол бўйича “Бош вазир кубоги” мусобақаларнинг ташкил этилганлиги айни муддао бўлди.\nУшбу турнирнинг бу йилги финал ўйини 12 октябрь куни мамлакатимизнинг бош аренаси – “Миллий” стадионда ташкил этилгани ҳақида аввал хабар бергандик. Ҳал қилувчи баҳсда амалдаги чемпион – Олий суд ҳамда бу йилги мусобақа кашфиётига айланган Ташқи ишлар вазирлиги жамоалари тўқнаш келишди. Учрашувни эса Ўзбекистон профессионал футбол лигасининг малакали ҳакамлари бошқариб боришди.\nЎйин финал номига хос, кескин курашларга бой ҳамда муросасиз кечди. Жамоалар майдоннинг ҳар қаричи учун жиддий курашди, бироқ рақиб дарвозасига йўл топиш на у, на бу жамоага насиб этди. Натижада ғолибни аниқлаш учун пенальтилар сериясига мурожаат қилинди.\n“Омад лотореяси”да омад Олий суд жамоасига насиб этди. Аслида Ташқи ишлар вазирлиги жамоаси сўнгги, бешинчи зарбани аниқ бажарганда ҳаммаси тамом эди. Лекин ҳал қилувчи зарбада мусобақа дебютантлари адашди ва охир-оқибат кубокни Олий суд жамоаси қўлга киритди.\nШу муносабат билан бугун Олий судда футболчиларни тақдирлашга бағишланган тадбир бўлиб ўтди. Бу ҳақда Ўзбекистон Республикаси Олий суди катта консультанти Акром АРИПОВ сайтимизга хабар берди.\nОлий суд раиси ўринбосари Икром Муслимов уларни қутлар экан, бу оммавий спорт турини тизимда бундан кейин ҳам ривожлантириш, жамоанинг машғулот олиб боришлари учун муносиб шароитлар яратиш зарурлиги ҳақида гапирди.\nСардор АЛИМАРДОНОВ, Олий суд бошқарма бошлиғи: — Мусобақада кўплаб жамоа вакиллари иштирок этишди. Шулар орасида биринчи ўринга эришишнинг ўзи осон кечмади. Иккинчи марта финалда ғалабага эришдик ва "Бош вазир кубоги"ни қўлга киритдик. Ўйлайманки, спорт билан мунтазам шуғулланиш, иш фаолиятимиз самарадорлигининг ошишига, соғлом турмуш тарзини мустаҳкамлашга хизмат қилади.\nТадбирда ғолибларга фахрий ёрлиқ ва қимматбаҳо совғалар топширилди.


Трамадол суппозиторийлар | Meducate.uz\nПрепаратнинг савдо номи: Трамадол\nТаъсир этувчи модда (ХПН): трамадол\nфаол модда: 100,00 мг трамадол гидрохлориди\nёрдамчи модда: қаттиқ ёғ\nТаърифи: оқ ёки деярли оқ рангли цилиндрик конуссимон суппозиторийлар.\nФармакотерапевтик гуруҳи: аралаш таъсир механизмли оғриқ қолдирувчи восита.\nАТХ коди: N02AX02.\nМарказий таъсирга ва орқа мияга таъсирга эга бўлган синтетик опиоид анальгетик (калий ва кальций каналларини очилишига ёрдам беради, мембраналарнинг ўта кескин қутбланишини чақиради ва оғриқ импульсларини ўтказилишини тормозлайди), седатив дори воситаларининг (ДВ) таъсирини кучайтиради. Бош мия ва меъда-ичак йўлларида (МИЙ) ноцицептив тизимнинг афферент толаларининг пре- ва постсинаптик мембраналаридаги опиоид рецепторларни (мю-, дельта-, каппа-) фаоллаштиради.\nКатехоламинларнинг парчаланишини секинлаштиради, марказий нерв тизимида (МНТ) уларнинг концентрациясини барқарорлаштиради.\nТрамадол – ўнга айланувчи (+) ва чапга айланувчи (-) 2 энантиомерларнинг рацемик аралашмаси бўлиб, уларнинг ҳар бири бошқасидан фарқли рецепторга яқинлик намоён қилади.\nТрамадолнинг ўнгга айланувчи энантиомери мю-опиоид рецепторларнинг селектив агонисти ҳисобланади, шунингдек серотонинни қайта нейронал қамраб олинишини танлаб тормозлайди, чапга айланувчи эса – норадреналинни қайта нейронал қамраб олинишини тормозлайди. Моно-О-дезметилтрамадол (Т1 метаболит) шунингдек мю-опиоид рецепторларни селектив рағбатлантиради.\nТрамадолнинг опиоид рецепторларга яқинлиги кодеинга қараганда 10 марта кучсизроқ, ва морфинга қараганда 6000 марта кучсизроқ. Оғриқ қолдирувчи таъсирининг яққоллиги морфиндан 5-10 марта кучсизроқ намоён бўлади.\nОғриқ қолдирувчи таъсири организмнинг ноцицептик фаолликни пасайиши ва антиноцицептик тизимини ошиши билан боғлиқ.\nНафас марказини сусайтиради, қусиш марказининг ишга туширувчи зонасини, кўзни ҳаракатлантирувчи нерв ядросини қўзғатади. Давомли қўлланганида толерантлик ривожланиши мумкин.\nТрамадол ректал қўлланганда тез ва деярли тўлиқ сўрилади. Ректал қўлланганда биокираолишлиги тахминан 80 % ни ташкил қилади. 100 мг/л зардобни концентрацияси тахминан 0,8 соатдан кейин эришилади (минимал оғриқ қолдириш самараси ривожланиши учун) ва 6 соат давомида сақланиб қолади.\nГематоэнцефалик ва йўлдош тўсиқларидан ўтади, 0,1% трамадол кўкрак сути билан чиқарилади. Тақсимланиш ҳажми – 306 л, плазма оқсиллари билан боғланиши – 20%.\nЖигарда глюкурон кислотаси билан конъюгацияланиб N- ва О-деметилланиш йўли билан метаболизмга учрайди. 11 метаболитлари аниқланган, улардан моно-О-дезметилтрамадол (М1) фармацевтик фаолликка эга. Ярим чиқарилиш даври (Т½) иккинчи фазада 6 соат (трамадол) ва 7,9 соатни (моно-О-дезметилтрамадол) ташкил қилади; 75 ёшдан ошган пациентларда – 7,4 соат (трамадол), жигар циррозида – 13,3±\n4,9 соат (трамадол), 18,5±9,4 соат (моно-О-дезметилтрамадол), оғир холларда мувофиқ – 22,3 соат ва 36 соат; сурункали буйрак етишмовчилигида (креатинин клиренси (КК) минутига 5 мл дан кам) – 11±3,2 соат (трамадол), 16,9±3 соат (моно-О-дезметилтрамадол), оғир холларда мувофиқ – 19,5 соат ва 43,2 соатни ташкил қилади.\nБуйраклар орқали чиқарилади (25-35% ўзгармаган ҳолда), буйраклар орқали чиқарилишининг ўртача кумулятив кўрсатгичи – 94%. Тахминан 7% гемодиализ ёрдамида чиқарилади.\nтурли этиологияли кучли ва ўртача жадалликдаги оғриқ синдроми (шу жумладан, жароҳатлар, операциядан кейинги давр, онкологик беморлардаги оғриқлар);\nоғриқ билан кечадиган диагностик ва даволаш муолажаларни оғриқсизлантиришда қўлланади.\nРектал қўлланилади. Доза шахсий танланади ва оғриқ синдромини яқоллик даражасига боғлиқ ҳолда ўзгаради.\nКатталар ва 14 ёшдан ошган болалар: 1 суппозиторий суткада 3-4 марта қўлланади.\nПрепаратни 3-5 соатдан кейин қайта қўллаш мумкин.\nМаксимал суткалик доза–суткада 400 мг (100 мг дан 4 суппозиторий) дан ошмаслиги керак, онкологик беморларда оғриқни енгиллаштириш ва операциядан кейинги кучли оғриқли ҳолатлардан ташқари; бундай ҳолатларда дозани суткада 600 мг (6 суппозиторий) гача ошириш мумкин.\nБуйрак/жигар фаолиятини бузилиши бўлган пациентлар\nБуйрак/жигар фаолиятини бузилиши бўлган пациентларда Т½ ни узайиши мумкин бўлгани ҳисобига трамадол давомлироқ таъсир қилиши мумкин. Бундай беморлар учун шифокор бир марталик дозани қабул қилиш орасидаги интервални узайтиришни тавсия қилиши мумкин. КК минутига 30 мл дан камроқ ва жигар етишмовчилиги бўлган беморларда Трамадол препаратини навбатдаги дозаларини қабул қилиш орасидаги интервал 12 соат бўлиши керак.\nБуйраклар фаолиятини бузилиши бўлган пациентлар учун максимал суткалик доза 200 мг (2 суппозиторий) дан ошмаслиги керак.\nГемодиализда бўлган пациентларга диализ кунида ҳам Трамадол препаратининг одатдаги дозалари буюрилади.\nЖигар циррози бўлган пациентларга суткада 100 мг (1 суппозиторий) дан тавсия этилади.\n75 ёшдан ошган пациентлар\n75 ёшдан ошган пациентларда трамадолни организмдан чиқарилиши, ҳатто буйрак ва/ёки жигар фаолияти бузилишларини клиник кўринишлари бўлмаганда ҳам секинлашади. Бу беморларда шунингдек препаратни қабул қилиш орасидаги интервални ошириш керак.\n300 мг (3 суппозиторий) суткалик дозани ошириш тавсия этилмайди.\nНожўя таъсирлар ривожланиш тез-тезлигини таснифи (ЖССТ):\nтез-тез >1/100 дан <1/10 гача\nтез-тез эмас >1/1000 дан <1/100 гача\nкам >1/10000 дан <1/1000 гача\nжуда кам <1/10000 дан, шу жумладан алоҳида хабарлар.\nМарказий ва периферик нерв тизими томонидан\nЖуда тез-тез: бош айланиши;\nТез-тез: бош оғриғи;\nТез-тез эмас: хавотирлик, онгни чалкашиши, уйқучанлик;\nКам ҳолларда: эйфория, эмоционал беқарорлик, тунги дахшатлар, когнитив бузилишлар, галлюцинациялар, амнезия; ҳаракат координациясини бузилиши, тиришишлар, парестезиялар, тремор, диққат координациясини бузилиши, тутқаноқсимон хуружлар, узоқ вақт қўлланганда – дорига қарамликни ривожланиши.\nЖуда кам ҳолларда: саросимали хужумлар, қулоқларда жаранглаш;\nКам ҳолларда: тахикардия, юрак уришини хис қилиш, юрак-қон томир коллапси, хушдан кетиш, ортостатик гипотензия, юрак-қон томир етишмовчилиги;\nЖуда кам ҳолларда: брадикардия, артериал босимни ошиши;\nКам ҳолларда: ҳансираш, нафасни сусайиши, ўпка шиши;\nЖуда кам ҳолларда: кўриш ўткирлигини пасайиши, баъзида мидриаз, таъмни бузилиши;\nОвқат ҳазм қилиш тизими томонидан:\nЖуда тез-тез: кўнгил айниши;\nТез-тез: қусиш, қабзият ёки диарея, оғиз бўшлиғи шиллиқ қаватининг қуруқлиги;\nТез-тез эмас: диспепсия, қорин оғриқлари, қоринни дам бўлиши;\nКам ҳолларда: ютишни қийинлашиши;\nЖуда кам ҳолларда: “жигар” трансаминазалари фаоллигини ошиши;\nТез-тез: кўп терлаш;\nТез-тез эмас: сийдикни тутилиши, сийиш тез-тезлигини ошиши, хайз кўриш циклининг бузилиши, менопауза белгилари;\nКам ҳолларда: дизурия;\nКам ҳолларда: мушак кучсизлиги;\nМоддалар алмашинуви томонидан:\nТез-тез эмас: анорексия;\nКам ҳолларда: тана вазнини пасайиши;\nКам ҳолларда: аллергик реакциялар (масалан, эшакеми, терини қичишиши, экзантема, буллёз тошма, ангионевротик шиш) ва анафилаксия.\nБошқалар: узоқ муддат қўлланганда – дорига қарамлик; кескин бекор қилинганда – “бекор қилиш” синдроми.\nтрамадолга ва бошқа анальгетикларга юқори сезувчанлик;\nнафасни сусайиши ёки МНТ яққол сусайиши билан бирга кечувчи холатлар ( шу жумладан алкогол, ухлатувчи ДВ, наркотик анальгетиклар ва бошқа психоактив ДВ билан захарланиш);\nоғир буйрак (КК минутига 10 мл дан кам) ёки жигар етишмовчилиги;\nтрамадолни наркотикларни “бекор қилиш” синдромини даволаш учун препарат сифатида қўллаш;\nболалар (14 ёшгача);\nмоноаминооксидаза ингибиторларини бир вақтда ва улар бекор қилинганидан кейин 14 кун давомида қўллаш;\nсуицидал мойиллик, психоактив моддаларни суистеъмол қилишга мойиллик;\nҳомиладорлик, лактация даврида (ҳомиладорлик ва эмизиш даврида фақат хаётий кўрсатмалар бўйича қўллаш мумкин) қўллаш мумкин эмас.\nБуйрак (КК минутига 10-30 мл) ва/ёки жигар фаолиятини бузилиши, бош мия жароҳатлари, онгнинг турли генезли бузилишлари, тиришишлар, бош суяги ички гипертензия, тутқаноқ, номаълум генезли қорин бўшлиғидаги оғриқлар (“ўткир” қорин), серотонинни қайта қамраб олинишининг селектив ингибиторлари (айрим антидепрессантлар ва иштахани пасайтирувчи дори воситалари) билан бир вақтда қўллаш, трициклик антидепрессантлар, бошқа трициклик бирикмалар (масалан, прометазин билан), мигренга қарши ДВ (триптонлар), наркотик анальгетиклар, нейролептиклар ва тиришиш фаоллиги бўсағасини пасайтирувчи бошқа ДВ, қарамлик шаклланишига мойиллик (алкоголизм, дорига ёки наркотикка қарамлик).\nТрамадолни МАО ингибиторлари билан бир вақтда ёки улар бекор қилинганидан кейин 2 ҳафта давомида қўллаш мумкин эмас.\nМНТ таъсир қилувчи моддалар (анестетиклар, антидепрессантлар, нейролептиклар, седативлар, анксиолитиклар, ухлатувчи воситалари) бир вақтда қўлланганда ёки алкоголь истеъмол қилинганда, ошиқча седация ва оғриқ қолдирувчи таъсирини кучайиши билан намоён бўлувчи синергетик самаранинг эҳтимоли бор.\nТрамадол МНТ сусайтирувчи ДВ ва этанолнинг таъсирини кучайтиради.\nМикросомал оксидланиш ингибиторлари (шу жумладан карбамазин, барбитуратлар) оғриқ қолдирувчи самаранинг яққоллигини ва таъсирининг давомийлигини камайтиради. Тиришишларнинг юқори хавфи туфайли, карбамазепин ва трамадолни бир вақтда қўллаш тавсия этилмайди.\nОпиоид анальгетиклар ёки барбитуратларни давомли қўллаш кесишган толерантлик ривожланишини рағбатлантиради.\nАнксиолитиклар оғриқ қолдирувчи самаранинг яққоллигини оширади; барбитуратлар билан мажмуада анестезиянинг давомийлиги ошади.\nОпиоидли анальгетиклар қўлланганидан кейин анальгезияни йўқотиб, налоксон нафасни фаоллаштиради.\nМАО ингибиторлари, фуразолидон, прокарбазин, антипсихотик ДВ (нейролептиклар) тиришишларни ривожланиш хавфини оширади (тиришиш бўсағасини пасайиши).\nХинидин трамадолнинг плазмадаги концентрациясини оширади ва CYP2D6 изоферментни рақобатли ингибиция қилишини ҳисобига М1 метаболитни концентрациясини пасайтиради.\nCYP2D6 изофермент ингибиторлари (флуоксетин, пароксетин ва амитриптилин каби) трамадолнинг метаболизмини пасайтиради.\nСеротонинни қайта қамраб олинишини селектив ингибиторлари (айрим антидепрессантлар ва иштаҳани пасайтирувчи ДВ), трициклик антидепрессантлар, бошқа трициклик моддалар (масалан, прометазин), мигренга қарши ДВ (триптанлар), наркотик анальгетиклар, МАО ингибиторлари, нейролептиклар ва тиришига тайёрлик бўсағасини пасайтирувчи бошқа ДВ, тиришишларни ривожланиш хавфини оширади.\nСеротонинни қайта қамраб олинишини селектив ингибиторлари, серотонин ва норадреналинни қайта қамраб олинишини ингибиторлари, трициклик антидепрессантлар, МАО ингибиторлари, мигренга қарши ДВ (триптанлар) ва трамадолнинг метаболизмини бузувчи ДВ (CYP2D6 ва CYP3А4 изоферментларнинг ингибиторлари), трамадол билан бирга қўлланганда серотонин синдромини чақиришлари мумкин (онгни чалкашиши, ажитация, гипертермия, кўп терлаш, атаксия, гиперрефлексия, миоклонус, диарея). Серотонинергик препаратларни бекор қилиш, серотонин синдромининг симптомларини тезда бартараф қилади.\nТрамадол ва кумарин ҳосилалари (масалан, варфарин) билан бир вақтда даволашда эҳтиёткорлик керак, чунки айрим пациентларда халқаро меъёрлаштирилган нисбатни (ХМН) ошиши ва экхимозлар пайдо бўлиши ҳақида хабарлар бор.\nҚусишга қарши восита – 5-НТЗ-серотонин рецепторларини антагонисти операциядан олдин ва кейин қўлланганда, операциядан кейинги оғриқ синдроми бўлган пациентларда трамадолга эҳтиёжни оширади.\nТрамадолни опиоидларга юқори сезувчанлиги бўлган пациентларда қўллаш мумкин, лекин жуда эҳтиёткорлик билан.\nҚарамлик шаклланишига мойиллиги бўлган шахсларда (алкоголизм, дорига ёки наркотикка қарамлиги бўлганларда) трамадол қўллашдан сақланиш керак.\nТрамадол қўлланганда суицид хавфи ошади.\nОғир нохуш самаралар ривожланганда препаратни қабул қилишни тўхтатиш керак.\nЦеребрал тиришишлари бўлган пациентлар препарат билан даволаш давомида ва уни қўллаш тўхтатилганидан кейин бир неча кун давомида синчков тиббий кузатув остида бўлишлари керак.\nТрамадолни опиоидли қарамликда ўринбосар даволаш сифатида қўллаш тўғри келмайди.\nЖигар фаолиятини бузилиши бўлган пациентларда жигар клиренсини пасайиши оқибатида, қон зардобида трамадолнинг концентрацияси ва унинг Т½ ошади. Бундай пациентларга кам дозалар ва/ёки Трамадол препаратини қабуллари орасидаги интервални ошириш тавсия этилади.\nТрамадолни юқори бош мия ички босими ва анамнезида бош мия жароҳати бўлган пациентларда қўллаш мумкин, лекин жуда эхтиёткорлик билан.\nҲомиладорлик вақтида қўллашнинг хавфсизлиги аниқланмаган. Юқори дозалари ҳомила ва янги туғилган чақалоққа нохуш таъсир кўрсатиши мумкин. Қўллаш фақат қатъий тиббий кузатув остида ва шахсий равишда, истисно ҳолларда, агар она учун потенциал фойда, бола учун хавфни оқласагина қўллаш мумкин.\nЛактация вақтида препаратнинг тахминан 0,1% дозаси кўкрак сутига чиқарилишини ҳисобга олиш керак.\nҲомиладорлик ва эмизиш вақтида Трамадол препаратини фақат ҳаётий кўрсатмалар бўйича қўллаш мумкин.\nАвтотранспорт ва бошқа мураккаб механизмларни бошқариш қобилиятига таъсири\nТрамадол диққатни жамлашни бузилишини, галлюцинациялар, онгни чалкашиши, бош айланиши ва бошқа ножўя самаралар чақириши мумкин, шунинг учун препарат билан даволаниш вақтида диққатни юқори жамлашни ва психомотор реакциялар тезлигини талаб қилувчи потенциал хавфли фаолият турлари билан шуғулланишдан сақланиш керак.\nСимптомлари: онгни бузилиши (хатто комагача), тиришишлар, артериал босимни пасайиши, тахикардия, қорачиқларни торайиши ёки кенгайиши, нафасни сусайиши.\nДаволаш: хушни йўқотиш ва юзаки, кучсиз нафас билан оғир интоксикацияда опиоид рецепторларнинг антагонистларини (налоксон), церебрал тиришишларда – бензодиазепин қатори препаратларни (диазепам) вена ичига юбориш керак.\nГемодиализ кам самарали. Гемодиализ ёрдамида трамадолнинг чиқарилиши – тахминан 7% ни ташкил қилади.\nРектал суппозиторийлар 100 мг.\n5 суппозиторийдан Ал/ПЭ стрипларда\n1 стрип қўллаш бўйича йўриқномаси билан бирга картон қутида.\nФақат шифокор рецепти бўйича.\nОлдингисиТрамадол Ланнахер эритма17.06.2018\nТрамадол Ланнахер таблеткалар17.06.2018Кейингиси


Ўғирликни шахсий ўрнак қилган устоз-тадбиркорлар « Ўзбекистон Халқ Ҳаракати\nЎғирликни шахсий ўрнак қилган устоз-тадбиркорлар\n12 October 2014 - 18:02\nХалқ орасида “устоз отангдай улуғ” деган ибора юради. Ҳақиқатдан ҳам, бу шарафли улуғловга лойиқ ўқитувчи-мураббийлар мамлакатимизда талайгина.\nЛекин, ана шундай улуғланадиган касб соҳиблари орасидан Президент Маслаҳатчиси лавозимигача кўтарилиб, ҳозирги кунда эса “ALSKOM” Суғурта Компанияси Бош директори бўлиб ишлаётган ТОХИРЖОН ИМИНОВ, унинг қадирдон дўсти ТДИУ профессори АДҲАМ ФАТТОҲОВ кабиларнинг кирдикорлари кишини чуқур ўйга солади, юқорида келтирилган халқ афорихзмининг тарбиявий моҳиятини шубҳа остига қўяди.\nПрезидент Маслаҳатчиси Т.Иминов акаҳонлик қилиб ўз қаноти остига олган қалбаки тадбиркорлик объектларининг тўрт йил давомида бемалол жиноий фаолият кўрсатишини таъминлаб турди. Қалбаки тадбиркор А.Фаттахов эса акаҳони қаноти остида ўзи таъсис қилган иккита сохта корхона воситасида тўрт йил мобайнида хаддан ташқари катта миқдордаги пулларни ўғирлади, талон-тарож қилди.\nАна сизга шахсий ўрнак, устозидан ўтиб кетишга интилиб яшайдиган шогирдлар учун ҳаёт йўли!\nБундай кўчага бир марта кирган одамни иккинчи марта кирмайди деб ким ҳам кафолатлай олади. Шундай экан, Т.Иминовнинг бугунги кундаги “ALSKOM” Компанясида олиб бораётган иш фаолятининг ҳаммаси рисоладагидай эканлигига кафолат бормикан?\nА.Фаттахов тўғрисида эса ниқобланган “ЎҒРИ” десак тўғри бўлади. Чунки ҳаёти давомида эришган асосий ютуқларига ўғирлик йўли билан эришган. Айтайлик уйланиши: Биринчи турмуш ўртоғи бошқа миллатга мансуб аёл бўлиб у билан қисқа вақт яшаб битта ўғли билан ажрашиб кетган. Бугунги кунда яшаётган аёли Гули бир вақтлар қўл остида ўқиган талабасидир. Шу аёлга айнан ўғирлик йўли билан эришган. Гули қонуний эрлик, битта Гўзал исимли қизлик бўлса хам уни А.Фаттахов қизи билан бирга уйига олиб келган.\nГулининг қайнонаси ТДИУга келиб келинини олиб кетиб, набирасиз колдирганликда, уйини, ўғлининг ҳаётини бузганликда айиблаб бир неча марта катта жанжал қилган, ишини ўртоқлик судида кўриб ҳайифсан беришган. Улар анча йиллар беникоҳ яшашди.\nФаттахов таъсис қилган ҳусусий корҳоналарнинг бирига “AKBAR AZIZIY” деб ном берилган. Аслида Акбар унинг иккинчи турмушидан ёлғиз ўғлининг исмидир, Азиз эса таъсисчини дунёга келтирган отасининг исмидир. Яъни у корхонасига “АКБАР АЗИЗИЙ” деб ном бериб, шу ном остида қилган тўрт йиллик жиноий ўғирликларига отаси ва ўғлини ҳам шерик қилиб турибди. Шу ўринда айтиш жоизки А.Фаттахов на фақат Тошкент заргарлик буюмлари заводидан килолаб тилла тақинчоқлар олди, балким Тошкент “Фонон” бирлашмасидан ҳам ўша пайтлари дўсти бўлган Бош Директор Жамшид(Муҳсин) Ашуров орқали ҳам катта миқдорда тилла ва бриллиантлар олган. Чунки Тошполиграфкомбинат билан Ўзпахтасаноат ўртасида воситачи ниқоби остида иш юритиб Ўзпахтасаноатга керагидан ортиқ бланкаларни етказиб бериб орттирган пулларини шунга ўхшаш йўллар билан банд қилмоқчи эканлигини айтган.\nДавлат мустақилликка эришганидан сўнг бугунги кундаги Ўзпахтасаноат номи илгари бир неча марта ўзгартирилган. Чунки Иминовнинг полиграфия махсулотларини керагидан ортиқ етказиб бериши натижасида ва унгача, ундан кейин талашга келганларнинг ҳам шундай йўл тутиши натижасида энди Ўзпахтасаноатнинг полиграфия махсулотларига анча йилларгача эхтиёжи қолмаган эди, лекин “ишбилормонлар” бу холатдан қандай чиқишнинг йўлини ҳам дарров топишади. Шу тариқа керагидан ортиқ махсулот тўпланганда ҳар гал номини ўзгартириб боришади. Янги номдаги корхонага эса ўзининг бланкалари керак бўлади.


Абул Баракот ан-Насафийнинг ҳаёти ва илмий саёҳатлари – .:: Xadicha.uz\nАбул Баракот ан-Насафийнинг ҳаёти ва илмий саёҳатлари\nИмом Насафийнинг ҳаёти Насафдан етишиб чиққан забардаст олимлардан бири Абул Баракот ан-Насафий ўзининг чуқур билими, тафсир, ақида ва фиқҳ соҳаларидаги етук илми билан машҳур бўлди. У туғилиб, яшаган давр илмий, маданий ва иқтисодий муҳити анчагина ачинарли аҳволда эди. Чунки ўша пайтларда мўғуллар Мовароуннаҳрни Чиғатой улуси таркибида тўла бошқараётган ва илм-фан, маданият ҳамда иқтисод сўнган эди. Шу сабаб манбаларда Абул Баракот ан-Насафий яшаган давр, ижтимоий-маданий ҳаёт ҳақидаги маълумотлар деярли учрамайди. У пайтда Шарқ таназзулга юз тутган, мўғуллар кўзга кўринган зиёлилар, илм пешволари ва дин аҳлини ўлдирганлар, омон қолганлари ҳам бошқа юртларга кўчиб кетганлар. Масалан, тафсир китобини ёзган ва «қозиларнинг пешвоси» номига мушарраф бўлган Абу-Сано Муҳаммад ибн Аҳмад ибн Маҳмуд аз-Зинжоний 656/1258 йилда Бағдодда қатл этилган. Буюк сўфий олим Нажм ад-дин Кубро эса 618/1221 йилда Хоразм жангида ҳалок бўлган. Ибн ал-Асирнинг маълумот беришига қараганда, мўғуллар давлатларни эгаллаганда одамларни тиғдан ўтказиб, уй ва биноларга ўт қўяр эдилар. Фақат қочиб, таслим бўлиб ёки ўликлар орасида ўзини ўликка солганларигина тирик қолар эди. Абул Баракот ан-Насафий ҳақида кўплаб араб биографик манбаларида қисқа ва бир-бирини такрорлайдиган маълумотлар берилган. У адабиётларда қуйидагича тавсифланган:\nالشيخ الإمام المعظم، والحبر الهمام المقدم، وأستاذ أهل الأرض، محيى السنة والفرض، وكشاف حقائق أسرار التنزيل، مفتاح دقائق أسرار التأويل، ترجمان كلام الرحمن، صاحب العلم المعاني والبيان، الجامع بين الأصول والفروع، المرجوع إليه في المعقول والمسموع، حافظ الملة والدين، شيخ الإسلام والمسلمين، وارث علوم الأنبياء والمرسلين، أكمل فحول المجتهدين، قدوة قدوم المحققين.\n«Шайх, улуғ имом, пешқадам аллома, Ер аҳлининг устози, суннат ва фарзнинг жонлантирувчиси, Қуръон маъноларини кашф қилувчи, таъвилнинг нозик жиҳатларини билувчи, Илоҳий калом таржимони, маъони ва баён илмлари соҳиби, фиқҳ ва усул ал-фиқҳнинг билимдони, ақлий ва нақлий масалаларнинг таянчи, дин ва миллат ҳимоячиси, ислом ва мусулмонлар етакчиси, пайғамбарлар илмлари меросхўри, етук мужтаҳид, муҳаққиқ олимларнинг машҳури». У Насафда туғилган бўлса-да, Бухорода таълим олган, ёшлик даври диний-илмий муҳитда ўсган, илм талабида кўплаб мамлакатларга борган ва катта обрў-эътибор топган. Илмга берилиб, сиёсий жараёнлардан узоқда бўлган ва илмий доираларда катта шуҳрат қозонган. Унинг номи жуда кўп жойларга тарқалган. Тахминан 1280 йилларда Кирмон шаҳридаги «ал-Қутбия ас-султония» мадрасасида мударрислик қилган. Сўнг, Бағдодга келиб, у ерда талабаларга таълим берган. Ан-Насафий жуда тақводор ва диёнатли бўлган. Араб ва форс тилларини мукаммал билган.\nАбдулҳай ал-Лакнавий уни «замонасида тенги йўқ комил имом, фиқҳ ва усул ал-фиқҳ олимларининг етакчиси, ҳадис ва унинг маъноларида ўткир олим бўлган» Ибн Ҳажар ал-Асқалоний (773/1372-852/1449) эса «алломаи дунё», деб таърифлаганлар.\nАбдулҳай ал-Лакнавийнинг «ал-Фаваид ал-баҳия» асарида Ибн Камол Бошонинг ан-Насафий ҳақида «Кучли билан заифни ажрата оладиган, асарларида мардуд сўзлар ва кучсиз ривоятларни келтирмайдиган муқаллид, фақиҳ олимлар жамоасидандир. У билан ижтиҳод даври тугаган, ундан кейин мазҳабда ижтиҳод қиладиган мужтаҳид қолмаган», – деб айтган гапи келтирилади. Мазкур асарда яна айтилишича, «Ҳофиз ад-дин», яъни «динни ҳимоя қилувчи» деган шарафли номга фақат икки киши – Абул Баракот ан-Насафий ва Ҳофиз ад-дин Абул-Фадл Муҳаммад ибн Муҳаммад ибн Наср ал-Кабир ал-Бухорийлар муяссар бўлганлар холос . Бу икки аллома ҳам ўша даврнинг етук олими Шамс ал-аимма ал-Кардарийдан таълим олганлар .\nБундан ташқари, «Абул Баракот» кунясига эга Шайх Муҳаммад ибн Аҳмад ибн Саид ат-Тикритий ҳам ўз замонасининг адиб ва шоир бўлган. Дастлаб, у ҳанбалий, сўнгра ҳанафий ва кейинроқ шофиий мазҳабига ўтган. Бундай кунялик яна бир файласуф ва физик олим Абул Баракот Ҳибатуллоҳ ал-Бағдодий ал-Баладий (470/1077-560/1164-6) ҳам бўлиб, у «Авҳод аз-замон» («Замонининг ёлғиз олими») шарафига муяссар бўлган.\nНосир Муҳаммад ўзининг «Насаф ва Кеш алломалари» асарида яна бир ХИВ асрда яшаган «Ҳофиз ад-дин» номига сазовор бўлган Насафлик алломани келтиради. ЎзР ФА ШИ қўлёзмалар фондида 4834/2208 рақами остида унинг «Манзумот ал-кавокиб» («Юлдузлар достони») номли асари сақланмоқда. Унинг тўлиқ исми – «Ҳофизуд-дин Абул Баракот Абдуллоҳ ибн ан-Насафий» деб ёзилади. Бу олимнинг кимлигини аниқ ўрганиш лозим. Чунки «Абдуллоҳ ибн ан-Насафий» деб отасининг исми ўрнига унинг нисбатини бериш бу шахснинг ўрганилиши лозимлигини кўрсатади.\nАбдулҳай ал-Лакнавийнинг «ал-Жаваҳир » асарида Абул Баракот ан-Насафий Аҳмад ибн Муҳаммад ал-Аттобийдан «зиёдот» ривоят қилгани айтилади. Лекин олимлар буни инкор этиб, у икки олим яшаган давр бошқа экани, ал-Аттобий 586/1190 йилда, ан-Насафий эса 710/1310 йилда вафот этганини далил қиладилар.\nАбул Баракот ан-Насафийнинг асарлари қуийдаги илмларни ўз ичига қамраб олади:\n– усул ал-фиқҳ;\nЭҳтимол, олимнинг ўз асарларида динга оид бу илмларни қамраб олишига асосий сабаб мўғуллар даврида ушбу илмларни қайта жонлаштиришга эҳтиёжнинг пайдо бўлганидадир.\nИмом Насафийнинг тўлиқ исми Абул Барокат Абдуллоҳ ибн Аҳмад ибн Маҳмуд бўлиб, Мовароуннаҳр юртидан чиққан мутааххир уламоларнинг зоҳидларидан(тақводорларидан)ҳисобланади. Имом Насафий ўз замонасининг зиддиятлари, сиёсат оламидаги қаттиқ-қўллик, ҳар тарафлама ҳужум қилаётган истилочиларнинг зулмларига қара-масдан ўз асрининг фиқҳ ва усул илмларида етук олим, ҳадислар ва уларнинг маъноларини билимдони, Аллоҳ таолонинг китобини яхши англовчи – муфассир эдиларки, ҳозиргача уламолар ва илми толиблар ўртасида олимнинг китобларидан кенг ва самарали фойдаланилади.\nАбдулҳай Лакнавий ўзининг “Фавоудул баҳил фи тарожумил ҳанафия” китобида имом ан-Насафий ҳақида шундай дейди:“Абдуллоҳ бин Аҳмад бин Маҳмуд Абул Барокат ан-Насафий Мовароуннаҳрдаги Сўғд юртларидаги Насаф деган жойда туғилган. У замонасининг тенги йўқ комил имоми, фиқҳ ва усулда етакчи, ҳадис ва унинг маъноларини жуда яхши билувчи олим эди”.\nslayd Абул Баракот\t2018-05-15


АҚШ ва Беларусь элчиларни Минск ва Вашингтонгга қайтаришга келишиб олди\n28 феврал 2021, Тошкент вақти: 03:38\nАҚШ дипломатлари Минскни 2008 йилда тарк этган эди.\nҚўшма Штатлар ва Беларусь 11 йиллик танаффусдан сўнг Минск ва Беларусдаги дипломатик ваколатхоналарни элчилар даражасида қайта тиклашга келишиб олди.\n“Биз муносабатларимизни яхшилаш учун кейинги қадам қаторида элчилар билан алмашинишга тайёрлигимизини билдириш мен учун фахрдир”, деди 17 сентябрь куни АҚШ Давлат котибининг сиёсий масалалар бўйича ўринбосари Дэвид Хейл.\nУ Беларусь президенти Александр Лукашенка ва ташқи ишлар вазири Владимир Макей билан Минскда учрашди.\nЎтган ойда АҚШ президентининг миллий хавфсизлик бўйича маслаҳатчиси Жон Болтон Беларусга ишчи сафар билан келган эди. У сўнгги йигирма йилда Беларусга келган энг юқори мартабали Оқ Уй расмийси бўлди.\n2008 йилда АҚШ Беларусда инсон ҳуқуқлари қўпол тарзда бузилаётгани ортидан санкциялар жорий этган эди. Бунинг ортидан Беларусь АҚШ элчихонаси ходимлари сонини 35 нафардан 5 нафарга қисқартирган, элчи ўрнига мухтор вакил тақинланган. 2019 йил январида Минск АҚШ дипломатик ваколатхонасига қўйилган чекловлар олиб ташланганини билдирган эди.